ועדת הכלכלה, כנסת 25, פרוטוקול מספר 245, 2023-12-06 00:00

דוד ביטן: אני פותח את הישיבה בנושא השפעת הקיצוץ בתקציב משרד הכלכלה לשנת 2023 על הפריפריה

דוד ביטן:  השר כיבד אותנו בנוכחותו

דוד ביטן:  האמת שזו הייתה גם בקשה שלו, שוחחתי איתו על הקיצוץ ועל כל מה שקורה מסביב

דוד ביטן:  ומה שהוא אומר לי שרוב הכסף צריך ללכת לפריפריה

דוד ביטן:  שקיצצו חצי מיליארד שקלים בהרשאות ועוד 100 מיליון מזומן

דוד ביטן:  600 מיליון שקלים, זה הכול היה צריך ללכת לפריפריה לפי טענתו

דוד ביטן:  בבקשה כבוד השר

ניר ברקת: אדוני יושב הראש – ידידי דוד ביטן; חברי הכנסת, אני מודה לכם על ההקשבה

ניר ברקת:  אתם שותפים אמיתיים וטובים למשרד הכלכלה, אופוזיציה וקואליציה כאחד

ניר ברקת:  כמדומני, כולנו רואים באותה צורה את המחויבות שלנו לסייע לעסקי ישראל, כלכלת ישראל

ניר ברקת:  ואני מודה לכם

ניר ברקת:  אני מודה לכם על מה שהיה, אנחנו עוד נדבר על זה טיפה בהמשך

ניר ברקת:       אני רוצה לפתוח ולהביע את צערי, צערנו, ומשתתף בצערם של משפחות לוחמי צה"ל שנהרגו בקרבות ובכלל של משפחות כל הנרצחים במלחמה

ניר ברקת:  נאחל החלמה מהירה לכל הפצועים ולחזרתם הביתה בשלום של כל לוחמי צה"ל וכמובן כל החטופים

ניר ברקת:       אנחנו מחויבים להמשיך בלחימה עד הסוף

ניר ברקת:  עד להכרעה מוחלטת של החמאס ולעשות כל מאמץ להחזיר את החטופים כמובן

ניר ברקת:  ואנחנו גם מחויבים לחיזוק כלכלת ישראל

ניר ברקת:  זה פרק משמעותי במלחמה

ניר ברקת:  עכשיו, הדרך הטובה ביותר להבין את האתגרים ולתת להם מענים זה לרדת לשטח, לעלות לשטח, להגיע לשטח

ניר ברקת:  ואני חורש, יחד עם המנהלים אצלי במשרד הכלכלה והתעשייה, חורשים את השטח כל הזמן

ניר ברקת:  ואנחנו רואים את המצוקות והמצוקות הן קשות מאוד

ניר ברקת:  אני מניח שגם אתם, חברי הכנסת, מגיעים לשטח

ניר ברקת:  המצוקות הן קשות מאוד

ניר ברקת:  מפעלים, מפעלי חיים של אנשים, שעומדים להתנפץ

ניר ברקת:  עסקים שעומדים לפני קריסה

ניר ברקת:  ומה הם בסך הכול עשו? פתחו עסק, האמינו בחלום שלהם

ניר ברקת:  רוצים להגשים חלומות

ניר ברקת:       אני רוצה לשים דגש על הפריפריה שלנו, על ה-0-9 בצפון, ה-0-7 בדרום ובכלל על אזורי פיתוח א', אזורים שבהם האנשים יורדים לחבלי ארץ ישראל, ליישב ולהתחזק בחבלי ארץ ישראל

ניר ברקת:  והנה באה המלחמה והציבה להם אתגרים שהם לא יודעים לפתור לבד

ניר ברקת:  כל החיים שלהם שילמו מס הכנסה, פרנסו את משפחתם ואת האנשים שעובדים אצלם בכבוד, יישבו את חבלי ארץ ישראל

ניר ברקת:  והם היום צועקים 'הצילו', מחכים שנעזור להם

ניר ברקת:  הם סומכים על הממשלה ועלינו, פה בפרלמנט, שנעזור להם בעת צרה

ניר ברקת:  הם מצפים לערבות הדדית בין הממשלה לבין העסקים

ניר ברקת:  הם בונים על זה

ניר ברקת:  הם בונים שניתן להם סיוע מהיר, מדויק, שיפתור באמת את האתגרים שיש להם

ניר ברקת:  אולי האנלוגיה הכי טובה שאני יכול לתת, כך אני מרגיש, זה שכמו אמא לילדיה, כך המדינה לעסקיה

ניר ברקת:  אנחנו צריכים לחשוב עליהם כמו הילדים שלנו, איך אנחנו עוזרים להם להצליח

ניר ברקת:  כי ההצלחה של העסקים זו הצלחה שלנו כמדינה

ניר ברקת:       יש לנו קושי גדול

ניר ברקת:  כי כשאנחנו יורדים לשטח ומבינים את האתגרים אנחנו חוזרים ולא מבינים אותנו באוצר

ניר ברקת:  האוצר לא מחזיר לנו טלפונים

ניר ברקת:  הוא מנותק מהתהליכים

ניר ברקת:  וכואב לי על כך

ניר ברקת:  אני לא זוכר שהם באו, ירדו איתנו לשטח ושאלו אותנו איך אפשר לעזור

ניר ברקת:  זה מה שאני עושה

ניר ברקת:  אני יורד כל הזמן לשטח ושואל את האנשים, את המנהלים, את השלטון המקומי, את העסקים הקטנים והבינוניים

ניר ברקת:  אני שואל אותם איך אנחנו יכולים לעזור לכם? והאוצר לא בא ושואל אותנו איך אנחנו יכולים לעזור

ניר ברקת:  אז כאילו נוצר מצב שאנחנו מפקירים אותם לגורלם

ניר ברקת:  אני לא אתן לדבר כזה יד

ניר ברקת:  אני לא מוכן שעסקים יקרסו בצפון ובדרום בגלל המלחמה

ניר ברקת:  וכשהם זקוקים לסיוע אנחנו נגיד להם אין לנו את המשאבים הנדרשים

ניר ברקת:  אין דבר כזה, זה לא יעלה על הדעת

ניר ברקת:  כי אני, אני חושב שכולנו, ערבים להם

ניר ברקת:  זו ערבות הדדית

ניר ברקת:       אני רוצה לתת לכם עוד זווית של אותו נושא

ניר ברקת:  ירדתי לשטחי כינוס, דיברתי עם הלוחמים

ניר ברקת:  מלח הארץ

ניר ברקת:  אתם יודעים איזה תחושת שליחות יש ללוחמים

ניר ברקת:  כשאני הולך להלוויות וניחומי אבלים, המשפחות של החיילים והלוחמים המדהימים שלנו אומרים לי 'תמשיכו עד הסוף

ניר ברקת:  תמשיכו עד הסוף

ניר ברקת:  אנחנו שילמנו מחיר, תמשיכו עד הסוף'

ניר ברקת:  אתם מכירים את זה

ניר ברקת:  ומה אומרים לנו אותם מילואימניקים, שרבים מהם הם בעלי עסקים

ניר ברקת:  אנחנו שלחנו אותם להילחם בעזה ובצפון ולסכן את החיים שלהם

ניר ברקת:  והם צריכים להיות מודאגים מענייני פרנסה? נראה לנו סביר שכשהם יחזרו, בעזרת השם, הביתה אחרי הניצחון, לא יהיה להם עסק לחזור אליו? זה נראה לנו הגיוני? הם מבקשים מאתנו דבר אחד: תשמרו לנו על הפרנסה, תשמרו לנו על הבית

ניר ברקת:  תנו לנו להתרכז במלחמה בראש שקט

ניר ברקת:       הם מצפים מאתנו לערבות הדדית

ניר ברקת:  שהם יילחמו ואנחנו נשמור להם על הפרנסה ועל הבית ועל העסק, שלא יקרוס חלילה

ניר ברקת:  אסור שיהיו מוטרדים בענייני פרנסה

ניר ברקת:  ויש סדקים כאלה היום

ניר ברקת:  אני אומר לכם, אני מקבל

ניר ברקת:  אנחנו מקבלים קריאות מצוקה

ניר ברקת:  וחוץ מזה, אם העסקים שלנו יקרסו החמאס ניצח

ניר ברקת:  אסור שאף אחד יקרוס

ניר ברקת:  אחד לא

ניר ברקת:       עכשיו אני אתן לכם זווית נוספת של אותו נושא

ניר ברקת:  פסיכולוגיה של צמחיה

ניר ברקת:  אני הייתי משקיע, הייתי יזם, הייתי איש עסקים

ניר ברקת:  יזם שמחר אחרי המלחמה ירצה לפתוח עסק בעוטף עזה, ירצה לפתוח עסק בשדרות

ניר ברקת:  מה הוא יעשה? הוא ירים טלפון לאנשי עסקים היום וישאל אותם האם כדאי לבוא? האם בעת צרה, שיכולה להיות, האם המדינה תמכה בכם? אם התשובה תהיה 'לא עזרו לנו מספיק' – אף אחד לא יבוא יותר לדרום ולצפון

ניר ברקת:  הסיוע שלנו היום בעת מבחן, במלחמה, זה לא משהו קטן

ניר ברקת:  זה יחרוץ את הגורל של הגליל והנגב והגולן והערבה ויהודה ושומרון

ניר ברקת:  כך אנחנו צריכים להבין את גודל האחריות שיש עלינו

ניר ברקת:  לא נגרום לקיימים להצליח לא יבואו יותר להתיישב

ניר ברקת:  זה בעצם לתת להם רשת ביטחון

ניר ברקת:  רשת הביטחון זה גם מפתח לעתיד

ניר ברקת:       אני זקוק לעזרה שלכם, חבריי חברי ועדת הכלכלה

ניר ברקת:  אנחנו צריכים שתירתמו כל פעם שעברה, שהיה לנו מחלוקת עם האוצר על היקף הסיוע לעסקים

ניר ברקת:  נרתמתם ולשמחתי, בסופו של דבר, התוצאה הייתה מה שהצענו מלכתחילה

ניר ברקת:  מה שהצענו מלכתחילה

ניר ברקת:  למה? כי ישבתי עם העסקים ותחקרתי אותם ולמדנו ויצרנו מתווה שכולם מסכימים שיכול להיות טוב

ניר ברקת:  ושכנענו את אנשי העסקים ושכנענו את ההסתדרות

ניר ברקת:  כי זה התפקיד, כך אני רואה את התפקיד שלי כשר הכלכלה והתעשייה

ניר ברקת:  לתכלל ולהציע פתרונות שהחברים מקבלים

ניר ברקת:  וגם אתם השתכנעתם ובסופו של דבר האוצר זז לשם

ניר ברקת:       אז אני מבקש את העזרה שלכם ולכן אני כאן, לא מתבייש

ניר ברקת:  להביא את התוצאה הנכונה לא בשבילי, בשביל העסקים, בשביל המילואימניקים, בשביל העתיד של חבלי ארץ ישראל

ניר ברקת:  ואני גם רוצה לפנות לראש הממשלה ולשר האוצר

ניר ברקת:  אתם מבינים בדיוק את החשיבות והאחריות של מה שאני מדבר

ניר ברקת:  לדאוג שעסקים לא יקרסו, לדאוג למילואימניקים שלנו, סליחה שאני מזכיר את זה פעם שלישית

ניר ברקת:  להזכיר שבמשרד שלנו המשאבים שאנחנו שמים זו לא הוצאה, זו השקעה

ניר ברקת:  על כל שקל מחצי מיליארד שקלים שלצערנו הרב נלקח מאתנו, על כל שקל שאנחנו משקיעים, העסק הפרטי שם עוד שלושה שקלים

ניר ברקת:  ומדינת ישראל זה כמו לזרוע

ניר ברקת:  אנחנו זורעים היום וברינה נקצור

ניר ברקת:  כי על כל שקל שהמשרד שם לסייע לעסקים, לעזור להם, זו השקעה הטובה ביותר שאנחנו יכולים לעשות בעת הזו

ניר ברקת:       וכפי שאמרתי, אני לא אתמוך בתקציב

ניר ברקת:  אם לא נקבל לפחות את ה-250 מיליון שקלים שאנחנו יודעים להוציא היום, יודעים להוציא אותם

ניר ברקת:  עסקים מחכים לנו

ניר ברקת:  שרוב הכסף הזה הולך לפריפריה, לעזור לעסקים, להציל את העסקים בדרום ובצפון

ניר ברקת:  ולי כשר הכלכלה והתעשייה יש אחריות כבדה מאוד

ניר ברקת:  אני רוצה לומר לכם שבנוסף לזה הנחיתי את המשרד

ניר ברקת:  אנחנו מתארגנים להכין מסלולים חדשים של השקעות, מסלולים לרענן אותם

ניר ברקת:  מסלולי ההשקעות הקיימים נולדו כבר לפני שנים ארוכות וצריך לשדרג אותם

ניר ברקת:  אני מדבר על השקעות מאוד מאוד משמעותיות, בהיקפים הרבה הרבה יותר גדולים

ניר ברקת:  שהם ההשקעה הטובה ביותר שאנחנו כממשלה וכמדינה יכולים לעשות בעתיד, לא רק של הפריפריה של המדינה, בכלל לכלכלת ישראל

ניר ברקת:       אדוני יושב-הראש, אפשר לפתור את זה עוד היום

ניר ברקת:  תודה רבה

דוד ביטן: למה לא חילקתם את זה עד עכשיו?     

ניר ברקת: אז מה שרציתי, ביקשתי מאמנון המנכ"ל של המשרד, לתת לכם קצת יותר פרספקטיבה להיכנס קצת יותר למספרים

ניר ברקת:  אז ברשותך, אני אשמח שאמנון ירחיב

דוד ביטן: אין בעיה

אמנון מרחב: בוקר טוב

אמנון מרחב:  כמה משפטי רקע, בכל זאת

אמנון מרחב:  אני ניהלתי ומנהל ארגונים גם במגזר הפרטי, גם במגזר הציבורי

אמנון מרחב:  הייתה לי הזכות להיות מנכ"ל עיריית ירושלים חמש שנים, מהעירייה הגדולה בארץ והמורכבת בארץ

אמנון מרחב:  עם תקציב הרבה יותר גדול, שנתי, ממשרד הכלכלה

אמנון מרחב:  ואני חייב לומר לכם שאני טרם נתקלתי בכל שנותיי בהתנהלות תקציבית כל כך שערורייתית וכל כך מקוממת

אמנון מרחב:       תקציב משרד הכלכלה הוא 2 מיליארד שקלים בשנה, בערך

אמנון מרחב:  רובו ככולו מוקצה לסיוע לעסקים

אמנון מרחב:  לעסקים קטנים, לבינוניים, להשקעות בתעשייה

אמנון מרחב:  נמצא פה נשיא התאחדות התעשיינים

אמנון מרחב:  שהיא מוטת ייצוא, דרך אגב, ההשקעה בתעשייה היא בהעדפה לעסקים שמייצרים לייצוא

אמנון מרחב:  אנחנו מפתחים אזורי תעשייה, הכול באזורי פיתוח ועדיפות לאומית

אמנון מרחב:  שום דבר לא הולך למרכז הארץ

אמנון מרחב:       אבל, וזה לשאלתך כמה הוצאנו עד עכשיו, חלק מההתנהלות הפגומה: תקציב המדינה עבר באמצע השנה

אמנון מרחב:  חשבנו הנה מתנפלים ומוצאים את הכסף

אמנון מרחב:  לא

אמנון מרחב:  אתה צריך לחכות חלק ניכר מהתקציב שלך כמנכ"ל משרד שיעשו לך מהאוצר העברה תקציבית בוועדת הכספים

אמנון מרחב:  על זה הם גוררים רגליים, מושכים, למה? כדי שלא תוכל להוציא כסף

אמנון מרחב:  יש לך אמנם בספר התקציב כסף, אבל גוררים רגליים, זה כן יהיה, לא יהיה

אמנון מרחב:  במקום הרשאות לבקש מזומן

אמנון מרחב:  זה מזומן, אתם מכירים, מהעמדה לאוטו, מהאוטו לעמדה

אמנון מרחב:  עד ה-7 באוקטובר לא עשו לנו העברה תקציבית בוועדת הכספים

דוד ביטן: בלי זה אתה לא יכול לעשות כלום

אמנון מרחב: לא יכול לעשות

אמנון מרחב:  מה שבבסיס התקציב, בבסיס התקציב

אמנון מרחב:  כמעט חצי מיליארד שקלים נתקע

אמנון מרחב:  מטמטמים אותך, וקושרים לך את הידיים

אמנון מרחב:  למה? כדי שלא תוכל לבצע את התקציב

אמנון מרחב:  בהגדרה

אמנון מרחב:  עכשיו, זה לא בעיה רק שלי

אמנון מרחב:  אנחנו בפורום מנכ"לי משרדי הממשלה, כולם חולקים את אותו אירוע

אמנון מרחב:  התחילה המלחמה, ב-15 באוקטובר קיבלנו מכתב ממשרד האוצר, כל מנכ"לי משרדי הממשלה

אמנון מרחב:  עדכון, קראו לזה עדכון בדבר התנהלות תקציבית בימי המלחמה

אמנון מרחב:  להקפיא תקציבים אשר הוקצו לכם וטרם חויבו לפעולות

אמנון מרחב:  את כל התקציבים

אמנון מרחב:  ומודיעים לנו שבכוונתנו להקפיא הקצאת תקציבים שטרם תוקצבו ומומשו

אמנון מרחב:  ואנחנו באים מנכ"לי משרדים, רוצים לתת שירות לאזרחים

אמנון מרחב:  לא, תמתין

אמנון מרחב:       אתם חושבים שמישהו צלצל אליי ממשרד האוצר לשאול אותי 'תגיד אמנון, מה אתה צריך?' יש לי, אני 10 חודשים במשרד

אמנון מרחב:  יש לנו צוות, חלקם יושב פה, אנשים סופר מקצועיים

אמנון מרחב:  שנים הם במשרד

אמנון מרחב:  יודעים יותר טוב מכולנו מה צריך

אמנון מרחב:  אף אחד לא צלצל אלינו

אמנון מרחב:  ואז התברר לנו שלא רק הקפיאו, כמו שכתבו במכתב "נקפיא ונודיע לכם"

אמנון מרחב:  אלא אמרו קיצצנו לכם חצי מיליארד שקלים

אמנון מרחב:  אף אחד לא שאל מה אתה מתעדף, איך צריך לסדר את זה

אמנון מרחב:  עכשיו אמרו אנחנו ממילא מקצצים לכם, אל תבכו, כי לא תוכלו להוציא את זה עד סוף השנה

אמנון מרחב:  כאילו, מושכים אותך אותך עד החודש האחרון ואז אומרים לך 'טוב, נשאר לך חודש אז לא תוכל להוציא את זה'

אמנון מרחב:  עכשיו אני אומר לכם, שזה לא שמשכו אותנו חודש, זה כמו שאמרתי, זה תקציבים, חלקם מחכים ציבור המשקיעים, התעשיינים, מחכים לזה כבר מ-2022 ומ-2021

אמנון מרחב:  למה? כי השיטה היא לתקצב בפיגור

אמנון מרחב:  הנה, נשיא התאחדות התעשיינים מהנהן

ד"ר רון תומר: כל מילה בסלע

אמנון מרחב: השיטה של אגף תקציבים היא לתקצב אותך בפיגור

אמנון מרחב:  יש אנשים, תעשיינים, מוכנים להשקיע כסף, במיליארדים

אמנון מרחב:  מתקצבים אותם בפיגור

אמנון מרחב:  יש פרויקט מדהים של אוטומציה, בתעשייה

אמנון מרחב:  התעשיינים אומרים תנו לנו יותר, כל שקל שנקבל מהמדינה נשקיע באוטומציה

אמנון מרחב:  שנים, הנה, נמצא פה עוז כץ, סמנכ"ל במשרד הכלכלה והתעשייה

אמנון מרחב:  שנים הוא דוחף את הפרויקט הזה, שנים מזלזלים בו החברים שיושבים פה ממולנו

אמנון מרחב:  והם התעשיינים אומרים זה הדבר הכי חשוב היום לתעשייה הישראלית שתגדיל פריון

אמנון מרחב:  הם אומרים בזבוז כסף

אמנון מרחב:  על 20 מיליון שקלים משכו אותנו ואת זה בסוף השנה קיצצו

אמנון מרחב:  אז זה חלק מהכסף שאנחנו רוצים להחזיר

אמנון מרחב:       הכול, כל מה שהשר ברקת מבקש אנחנו יכולים להוציא השנה, כל ה-600 מיליון

אמנון מרחב:  אבל אם מבקשים מאתנו תעדוף, צבענו 250 מיליון שקלים, שהם הולכים לסבסוד מענקים לפיתוח אזורי תעשייה בפריפריה

אמנון מרחב:  יש עוד אנשים שמוכנים להקים תעשייה בעוטף ובצפון

אמנון מרחב:  והמדינה מסבסדת להם גרוש וחצי וגם את זה מקצצים להם

דוד ביטן: אבל אלה שמהעוטף, הרי היה תקציב לתקומה ואז יקבלו משם

אמנון מרחב: תקומה זה תקומה

ניר ברקת: אנחנו לא, - - - מממשים את זה

ניר ברקת:  אנחנו עובדים צמוד מאוד עם תקומה

דוד ביטן: כן

דוד ביטן:  אבל יהיה תקציב מיוחד שם

ד"ר רון תומר: מי יודע איך הוא יחולק?     

אמנון מרחב: לנו יש את הכלים שלנו

דוד ביטן: בסדר, אבל יש תקציב מיוחד שם, עשרות מיליארד שקלים

ניר ברקת: לא כולל את אשקלון ולא כולל את אופקים ומקומות אחרים

דוד ביטן: לא, הוא אמר העוטף

דוד ביטן:  העוטף הוא אמר

דוד ביטן:  אשקלון זה לא עוטף

ניר ברקת: נכון

ניר ברקת:  דוד, העוטף הוא אלפית מהתקציב

ניר ברקת:  אלפית

ניר ברקת:  אוקיי? יש לנו גליל גולן, נגב ערבה, יהודה ושומרון, אזורים שצריך לחזק אותם

קריאה: מה עם נתיבות, דוד? אופקים, כל מיני מקומות שמעבר שבעה קילומטר, אנחנו לא רוצים לפתח?     

אמנון מרחב: יש לנו 15 מיליון שקלים שאנחנו יכולים להוציא מיידית ל-100 מפעלים, לסייע להם באוטומציה, בחדשנות, בדיגיטציה

אמנון מרחב:  הם אוהבים את זה

אמנון מרחב:  הם רואים את העלאת הפריון

אמנון מרחב:  הכשרות מעסיקים בחירום – עוד אחד האבסורדים

אמנון מרחב:  היה לנו 100 מיליון שקלים להכשרות עובדים

אמנון מרחב:  "בום", קיצצו את זה

אמנון מרחב:  אמרתי תנו לי כסף, חסרים במשק, עכשיו גויסו אנשים

אמנון מרחב:  תנו לי כסף להכשרות מעסיקים, הם מוכנים

אמנון מרחב:  הם זיהו 4,000 עובדים שהם יכולים להכשיר בחירום

אמנון מרחב:  קיצצו את זה גם

אמנון מרחב:  ואני אומר לכם, נמצא פה רון, הם מוכנים, הם אומרים המעסיקים תשתתפו איתנו, אנחנו נכשיר עובדים

אמנון מרחב:  כי אין להם עובדים מיומנים

אמנון מרחב:  גם את זה קיצצו

אמנון מרחב:  עכשיו אחרי חודש וחצי נתנו לנו 30 מיליון

אמנון מרחב:  אנחנו יכולים להוציא עוד 30 מיליון במיידית, זה הכשרות בחירום

אמנון מרחב:       רשות ההשקעות

אמנון מרחב:  על כל שקל שהמדינה נותנת ברשות ההשקעות, המשקיע התעשיין משקיע בין 3 ל-4 שקלים יותר

אמנון מרחב:  יש לנו היום מאות מיליוני שקלים שאנחנו יכולים לחלק בקשות מאושרות להרחבת מפעלי תעשייה והקמה, בכל חבלי העדיפות הלאומית בארץ

אמנון מרחב:  תעשו את המכפלות

ד"ר רון תומר: אמנון, תזכיר להם שזה לא רק כסף, זה גם התחייבות להעסקה ולכמויות של עובדים

אמנון מרחב: חד משמעית

אמנון מרחב:  כל מפעל כזה שמקבל השקעה מהמדינה מתחייב גם לייצוא, גם להעסקת עובדים, כולל עובדים בשכר גבוה, כולל עובדים מגזריים

אמנון מרחב:  עכשיו יגידו לכם 'לא נורא, אז יחכו ל-2024' – זה מה שהם אומרים לנו

אמנון מרחב:  זה לא נכון

אמנון מרחב:  כי א', לא אומרים לנו שיתנו לנו את זה ב-2024 ו-ב' 2024 כשיהיה תקציב זה כנראה באותה שיטה ישחקו את המשחק עד אמצע 2024 ואז האנשים האלה מחכים כבר מ-2022 עוד שנה קדימה

אמנון מרחב:      אנחנו יכולים להשקיע בשדרות 13 מיליון שקלים דרך רשות ההשקעות, מיידית

אמנון מרחב:  תעשו הכפלות

אמנון מרחב:  באשקלון, חוק עידוד, כמעט 40 מיליון שקלים השקעת מדינה

אמנון מרחב:  אגב, שנה אנחנו רבים איתם, סליחה, נאבקים להכיר באשקלון כאזור עדיפות

אמנון מרחב:  ואדוני, עד סוף השנה צריך להאריך את זה, עוד לא הביאו את זה גם לאישור

אמנון מרחב:  שלומי, ייצור מתקדם, 4

אמנון מרחב: 3 מיליון שקלים וחוק עידוד בשלומי 16 מיליון שקלים

אמנון מרחב:  על כל זה תוסיפו את מה שבעלי המפעלים ישקיעו

אמנון מרחב:  ואת זה אנחנו יודעים להוציא היום

אמנון מרחב:  תודה רבה

דוד ביטן: האוצר

כפיר בטט: בוקר טוב

כפיר בטט:  סלחו לי, אני קצת חולה, אני אדבר בשקט

כפיר בטט:  תראו, תיארתי לעצמי שנגיע לכאן ויבואו ויתקפו את האוצר וזה

כפיר בטט:  אני ברשותכם לא אנסה להיכנס פה לעימות חזיתי, לא מול השר, לא מול המנכ"ל

כפיר בטט:  אני אנסה להיות עדין בדבריי, למרות שיש לי הרבה מה להגיד

כפיר בטט:       עלו פה הרבה מאוד טענות

כפיר בטט:  שמעתי גם את אחד מחברי הכנסת אומר עכשיו הם קורסים

כפיר בטט:  אני חושב שיש פה ערבוב של הרבה מאוד דברים

כפיר בטט:  קודם כל, לפני כחודש אושר בוועדת הכספים, אני לא יודע מי מכם היה פה בוועדה, תוכנית סיוע חסרת תקדים

כפיר בטט:  חסרת תקדים גם לעומת המצב שהיה בקורונה, שמצב המשק היה יותר קשה בתקופת הקורונה

כפיר בטט:  של סדר גודל של 15 מיליארד שקלים לחודשיים

כפיר בטט:  שמתוכו כ-4-5 מיליארד בדיוק למקומות האלה בפריפריה

כפיר בטט:  אפילו רחב יותר מה-0-7 בדרום וה-0-9 בצפון

כפיר בטט:  שיש שם לא רק פיצוי, אלא ממש הוזכרה פה המילה 'רשת ביטחון'

כפיר בטט:  זו רשת ביטחון מלא מלא

כפיר בטט:  העסקים האלה מקבלים ב-0-7, ב-0-9, גם יותר רחוק מכך, פיצוי מלא על כל ירידה, על כל אובדן הכנסות בצורה מוחלטת לחלוטין

כפיר בטט:  ולכן הדיון הזה שבו טוענים שאנחנו לא עוזרים לעסקים שקורסים הוא פשוט שגוי לחלוטין

כפיר בטט:  ומי שהיה פה מעורב בוועדת הכספים גם יודע את זה ומכיר שהתוכנית הזאת עובדת והמערכות באוויר ומגישים בקשות

דוד ביטן: לא, אבל זה לא אותו דבר

דוד ביטן:  פה מדובר על השקעות

כפיר בטט: נאמר פה הרבה על עסקים שקורסים

ניר ברקת: לא, חוץ מזה זאת לא הייתה הצעה, זאת לא הייתה ההצעה הראשונית שלכם

כפיר בטט: ברשותכם

ניר ברקת: זה כן משנה

ניר ברקת:  כי נדרשה, כמו עכשיו, נדרשה המון אנרגיה מיותרת גם של חברי הוועדה כאן בכלכלה וגם שלנו וגם עימותים מיותרים עד שזה בסוף אושר, כפי שהצענו מלכתחילה

ניר ברקת:  תהיה הוגן ותגיד את הכול

כפיר בטט: אני לא רב על קרדיט

כפיר בטט:  אני גם לא בא להיות הוגן או לא הוגן

כפיר בטט:  אמרתי, אני לא מנסה להתעמת עם השר

כפיר בטט:  לא רוצה, אני לא בא לחלק קרדיטים לאף אחד, לא לאוצר ולא זה

כפיר בטט:  אני רק מנסה להסביר את העובדות כפי שהן היום

כפיר בטט:  כל אחד שייקח את הקרדיט שהוא רוצה

כפיר בטט:       תקציב המדינה שאושר לשנת 2023 יאושר, כן? אנחנו עדיין בוועדת הכספים בדיונים עליו, סדרי גודל של שלושה שבועות

כפיר בטט:  זה מה שאנחנו מדברים עליו

כפיר בטט:  המצב השתנה לבלי היכר מאז שסיכמנו את הסיכומים התקציביים, מאז שחוקקנו את חוק התקציב המקורי לשנת 2023

כפיר בטט:  אני חושב שכולם מבינים את זה

כפיר בטט:  המצב הוא לא אותו דבר ולכן הדברים לא נמשכו כפי שהם היו

כפיר בטט:  אז במובן הזה גם כל תקציבי הממשלה אכן השתנו

כפיר בטט:  ואני לא חושב שיש משרד ממשלתי שלא עבר שינויים מהותיים בתקציב שלו לעומת התקציב המקורי שאושר לו

כפיר בטט:       בתקציב משרד הכלכלה באופן ספציפי היו גם תוספות וגם שינויים, כפי שנאמר

כפיר בטט:  אני לא יודע מאיפה המספרים של חצי מיליארד שקלים

כפיר בטט:  מה שסוכם בליל הממשלה הקודמת, שנת 2023, שמעבר לבסיס התקציב של משרד הכלכלה, שכן, כפי שנאמר פה, לא נגעו בו בשקל אחד, לא בסוכנות לעסקים קטנים ובינוניים, לא ברשות ההשקעות, לא קוצץ שקל אחד מהדברים האלה

כפיר בטט:  ולכן זה פשוט לא נכון אם נטען אחרת

כפיר בטט:  זה על תקציבים תוספתיים שאכן סוכמו עם השר ברקת בליל הממשלה, בסדר גודל של 200 שקלים ו-177 מיליון שקלים הרשאה

כפיר בטט:  ועוד תקציבים של מזומן, חלק מהם כפי שאמנון ציין להכשרות

כפיר בטט:       אז אלה הסכומים קודם כל ולא יותר מכך

כפיר בטט:  אולי הם מתייחסים למה שסוכם על השנתיים, כי באמת עשינו תקציב דו שנתי

כפיר בטט:  אבל כמובן שכרגע אנחנו לא מדברים על שנת 2024

דוד ביטן: זאת אומרת אתה אומר שזה לא נכון שזה 100 מיליון, שזה 170 מיליון?     

כפיר בטט: אין לי מושג מאיפה המספרים האלה

כפיר בטט:  זה ממש לא נכון

כפיר בטט:  הסיכום התקציבי היה על, יכול להיות שההתייחסות הייתה לשנתיים

ניר ברקת: לא, לא

כפיר בטט: אבל הסיכום התקציבי היה להרשאות של 400 מיליון לשנתיים

ד"ר רון תומר: 200 לכל שנה ולקחתם את ה-200 ל-2023

ד"ר רון תומר:  כי כל התקציב לפריון ייצור מתקדם - - -     

כפיר בטט: זה מה שאמרתי, רון

דוד ביטן: תומר, תומר

ד"ר רון תומר: סליחה, אני מתאפק

דוד ביטן: אתה היית בישיבה הזאת שהם סיכמו?     

ד"ר רון תומר: אני אתאפק

ד"ר רון תומר:  אני רואה מה השורה התחתונה

כפיר בטט: הכספים שבעצם שימשו את המדינה לדברים השונים זה לא שהאוצר לקח את זה לכיס או דברים כאלה

כפיר בטט:  דיברו פה מקודם גם על הכשרות תעסוקה ודברים מן הסוג הזה

כפיר בטט:  אגב, רון פנה אלינו בתחילת האירוע והסביר לנו שתבינו מה המשמעות של הדבר

כפיר בטט:  שבגלל שהמפעלים בדרום משופים באופן מלא לחלוטין,      

ניר ברקת: משקר

כפיר בטט: אני משקר?      

ניר ברקת: לא, יש לי פה נייר איך בנוי ה-500 מיליון שקלים

ניר ברקת:  אז אם לא תשבו איתנו ותעברו פריט פריט אתה תגיד סתם דברים

כפיר בטט: השר, אני באמת ממש משתדל לא להיכנס לעימות ולא להיות בוטה, כדי שלא זה

כפיר בטט:  אני מבקש שגם לא יגידו עליי שאני משקר

כפיר בטט:  אבל אני אחזור רגע, רון דיבר איתי בתחילת האירוע והסביר לי שבגלל, ואני רוצה שחברי הכנסת ישמעו את זה, אגב, הטענות שאין רשת ביטחון, שהעסקים בדרום קורסים

כפיר בטט:  בגלל שאנחנו נותנים 100% שיפוי למפעלים בדרום ובצפון ובגלל שהעובדים משופים באופן מלא לחלוטין, הם יכולים לשבת בבית ולא להגיע לעבודה ולקבל 100% שכר

ששון גואטה: עכשיו כרגע?     

כפיר בטט: עכשיו

ששון גואטה: אני יכול להראות לכם פניות

דוד ביטן: לא, נו, בחייך

דוד ביטן:  עוד פעם פניות?     

כפיר בטט: ששון, תן לי

כפיר בטט:  במאה אחוז

דוד ביטן: אלה שהם עד 7 ק"מ מקבלים מלא, 100%

דוד ביטן:  יש על זה ויכוח?     

כפיר בטט: לא, אין ויכוח

דוד ביטן: אין ויכוח על זה

כפיר בטט: רגע, שנייה

כפיר בטט:  אז רון פנה אליי ואמר בגלל שהם מקבלים 100% שכר אז אנשים לא מגיעים לעבודה

דוד ביטן: אבל זה קשור לפיצוי הנזק

דוד ביטן:  זה לא קשור להשקעות

כפיר בטט: לא, אני מדבר רגע שנייה על הצרכים של המפעלים בדרום, על המענים שניתנו

כפיר בטט:  אגב, אתמול הייתי בדפוס בארי, גם הטענות האלה שהאוצר לא יורד, לא יודע איך זה תורם לדיון

כפיר בטט:  אז בשיתוף עם התאחדות התעשיינים, שיתוף של משרדים רבים אחרים, באנו ובנינו תוכנית תעסוקה שהיא הרבה יותר רלוונטית לתקופה העכשווית מאשר דברים שבאמת סוכמו במאי 2023 או בפברואר 2023

כפיר בטט:  ובנינו תוכנית שבאה ומנסה לעודד עסקים, עובדים, להגיע למפעלים האלה, על אף שהם מקבלים 100% שכר שיבואו לעבודה

כפיר בטט:  ונענינו אחד לאחד לבקשה של התאחדות התעשיינים

ד"ר רון תומר: כפיר, עשית דבר נפלא, אבל זה לא רלוונטי לצמיחה

ד"ר רון תומר:  זה לא רלוונטי לצמיחה

כפיר בטט: עלו פה הרבה מאוד טענות, אני מנסה להתייחס לכולם

ד"ר רון תומר: טוב, אני אדבר אחר כך

כפיר בטט: חוץ מזה עוד רכיב של תוכנית התעסוקה, וגם איתך זה היה בשיתוף פעולה, כבוד יושב-הראש

כפיר בטט:  על הסיפור של איפה שאין עובדים זרים, שרצינו לעודד עובדים ישראלים להגיע

כפיר בטט:  בחקלאות ובבניין, אלה הצרכים האקוטיים שהיו מבחינה תעסוקתית במדינת ישראל

כפיר בטט:  לשם הופנו המשאבים הראשונים

כפיר בטט:  הרי בסופו של דבר יש שמיכה מסוימת ואנחנו ניסינו כממשלה, לא אנחנו רק משרד האוצר, להפנות את כל המשאבים הנדרשים למקומות שהכי צריך אותם

כפיר בטט:  אז איפה שהכי היה צריך בעניין של תעסוקה זה היה לעובדים בחקלאות, שיכולים לקבל עד 8,000 שקלים בחודש שיבואו לעבוד בעוטף, בגלל שיש כרגע גם מחסור מאוד חמור בעובדים זרים

כפיר בטט:  אותו דבר עשינו גם בענף הבניין, שהוא רלוונטי בכל הארץ

כפיר בטט:  אבל אנחנו צופים שלפחות בחקלאות יש היענות מאוד יפה בזכות המענק הזה

כפיר בטט:       עכשיו, כמו שאמרתי, תקציב משרד הכלכלה גם גדל לפי צרכי המלחמה

כפיר בטט:  גם בהקשרים של מלאי חירום, כמו שגם משרד החקלאות היה צריך לרכוש מלאי חירום, כך גם משרד הכלכלה והוא תוקצב ב-160 מיליון שקלים לצורך הדבר הזה

כפיר בטט:  כפי שצוין, גם נוספו עוד 30 מיליון שקלים לתקציב משרד הכלכלה לשנה הזאת בשביל דברים שונים שהשר ירצה לעשות

כפיר בטט:       חוץ מכל הדברים האלה, אגב, השקעות בפריפריה שמעודדות צמיחה

כפיר בטט:  הרי גם במסגרת התקציב הזה שעכשיו יגיע לכנסת וזה דבר שכבר אושר ופורסם מזמן, אנחנו משקיעים המון בקריית גת בדרום

כפיר בטט:  תוכנית של השקעה של חברת אינטל העולמית מעלה פריון בצורה מטורפת, מעסיקה עובדים ברמת שכר מאוד גבוהה

כפיר בטט:  סדרי גודל של 20 מיליארד שקלים בשנה

כפיר בטט:  לא הייתה השקעה כזאת בישראל מעולם שאנחנו מתקצבים אותה לא ב-matching, כי אנחנו הצלחנו דרך משא ומתן להשיג הסכם טוב יותר כדי להביא למצב שבו המענק שלו הוא הרבה יותר נמוך מ-50-50

כפיר בטט:  אבל מדינת ישראל הולכת להשקיע בכמה שנים הקרובות בדבר הזה סדר גודל של 10 מיליארד שקלים, אפילו יותר

כפיר בטט:  אז לכן לטעון שמדינת ישראל לא משקיעה, ואגב, זה בתוך תקציב משרד הכלכלה

כפיר בטט:  זה יחד עם משרד הכלכלה, זה לא משהו שעשינו בנפרד מהם או משהו כזה

כפיר בטט:  זה בדיוק מקומות קלאסיים לצמיחה שגם אף אחד לא מקצץ משם

דוד ביטן: אז מה? הורדת להם את התקציב בגלל שאתה משקיע באינטל עכשיו?     

כפיר בטט: אתה יודע, תקציב זה לא, בסוף אני מסתכל על כל המכלול, שאלו מקודם על צמיחה לא צמיחה

כפיר בטט:  אז הנה, זה קלאסי צמיחה

כפיר בטט:  תקציב שמאושר עכשיו

אמנון מרחב: הבאתם תקציב של 13

אמנון מרחב: 5 מיליארד שקלים, מתוכו נתתם למשרד הכלכלה 30 מיליון

אמנון מרחב:  באמת, נו

אמנון מרחב:  הנה, זה המכתב של שר האוצר

אמנון מרחב:  קופסה של 13

אמנון מרחב: 3 מיליארד שקלים, משרד הכלכלה 30 מיליון שקלים

כפיר בטט: אמנון, אתה עושה לי את החיים קלים

כפיר בטט:  ה-13

כפיר בטט: 5 מיליארד שקלים האלה הם לצרכי המפונים, המלונות

אמנון מרחב: מאה אחוז

אמנון מרחב:  ומה עם הכלכלה? ומה עם הכלכלה ומה עם ההשקעות במשק?     

כפיר בטט: חבר'ה, שנייה

כפיר בטט:  יש פה, אני מדגיש שוב, אנחנו במצב מלחמה שהתחיל לפני חודשיים, מאשרים תקציב לשלושה שבועות

אמנון מרחב: לא

אמנון מרחב:  אתם מעכבים שנה מפעלים, השקעות

אמנון מרחב:  תפסיקו למכור להם שזה לשלושה שבועות

שלום דנינו: דוד, אני רוצה את זכות הדיבור אחרי זה

דוד ביטן: תקבלו, תקבלו

דוד ביטן:  קודם כל בואו ניתן לאוצר

דוד ביטן:  באו אליהם בטענות

כפיר בטט: אני אסיים באמת עוד דקה

כפיר בטט:  אני גם יכול להתייחס לעוד מיליון דברים, אבל אני רואה שבאמת כבר מתפרצים לדבריי, אז אני אסיים

רועי כהן: אני מקווה מאוד שיהיה לך להתייחס לדברים שלי, כפיר

דוד ביטן: לא, לא, עם כל הכבוד, אתה לא מנהל את הדיון

דוד ביטן:  ומרוב שאתה בישיבות אתה חושב שאתה כבר נהיית חבר כנסת

דוד ביטן:  לאט לאט

ד"ר רון תומר: בסדר, בסדר

דוד ביטן: כפיר, יש פה, קודם כל אני רואה ויכוח מסוים על הסכום

דוד ביטן:  הם אומרים שחצי מיליארד ועוד 100 ואתה אומר בכלל זה היה 200 מיליון

דוד ביטן:  בסדר? זה מה שאני מבין מהדברים שלך

דוד ביטן:  אז זה קודם כל מחלוקת ראשונה, שזה אתם צריכים לפתור ביניהם מה הסכום שסוכם בזמנו

דוד ביטן:       דבר שני, אתה מסכים איתי שלא יעלה על הדעת שלא ישקיעו במפעלים או בעסקים? כי זה נותן לנו צמיחה

דוד ביטן:  בסופו של דבר אנחנו צריכים לצאת מהמלחמה הזאת

כפיר בטט: אז אני רוצה לחדד שוב

כפיר בטט:  בסיס משרד הכלכלה לא ניזוק בשקל

כפיר בטט:  התקציבים שהולכים כל שנה להשקעות האלה לא ניזוק בשקל

ד"ר רון תומר: כי השיטה היא שרוב הכסף - - -     

אמנון מרחב: רוב הכסף הוא מחוץ לבסיס

אמנון מרחב:  הוא תוספתי

כפיר בטט: אני רוצה לענות ליושב הראש

כפיר בטט:  שוב, מה שסוכם עם השר ברקת זה היה תוספת של 200 מיליון שקלים בהרשאה כל שנה ב-2023-2024, כפי שאני חושב שהגדרנו את זה כצמיחה

כפיר בטט:  זה היה זה

כפיר בטט:  כל שאר הכסף של משרד הכלכלה, בסיס התקציב והוא לא קוצץ בשקל

כפיר בטט:       עכשיו, אנחנו באירוע, אנחנו גם בשלב של הח"ע, אנחנו מדברים על תקציב 2023

כפיר בטט:  עכשיו כל כסף שיוצא עכשיו גם בהרשאה, צריך להבין את זה, הוא משפיע על מזומן ב-2024

דוד ביטן: נו, בסדר

כפיר בטט: מדינת ישראל, הממשלה החליטה שהיא יוצאת עכשיו לתיקון תקציב 2024, אני חושב שכולכם מבינים את זה, על בסיס סדר עדיפויות חדש לחלוטין שצריך לעשות

כפיר בטט:  צרכי מערכת הביטחון גדלים משמעותית, יש לנו צרכים אזרחיים מפה ועד להודעה חדשה, שכולכם מכירים ובנוסף יש לנו גם מענה לעסקים בעשרות מיליארדים שאתם מכירים ויודעים שהוא חלק מכל המכלול הזה

אמנון מרחב: זה רק על ירידה במחזורים התהליך הזה, זה לא על השקעות במשק

כפיר בטט: נכון, נכון

כפיר בטט:  תקציב 2024 יגיע בקרוב מאוד

אמנון מרחב: אתם הצגתם פה עודף תקציבי ב-2023 של מיליארד וחצי שקלים, אז תנו את הכסף להשקעות בתעשייה

אמנון מרחב:  למה אתם נאבקים לא לתת? זה הכסף הכי נכון שאתם יכולים להוציא היום במדינה

אמנון מרחב:  השקעות, על מה אתה נאבק פה? במקום לבוא ולהגיד יש לך - - -     

כפיר בטט: אני חושב שהכסף הכי נכון שאנחנו צריכים להוציא היום במדינה זה למפונים

אמנון מרחב: מיליארד וחצי שקלים יתרות תוציא את זה

שלום דנינו: דוד

דוד ביטן: רגע, תמתין, מה קרה? אני לא מבין, מה קרה? אתה רוצה לדבר וללכת, נכון?     

כפיר בטט: אני חושב שהכסף הכי נכון שחשוב להוציא היום כמדינה שמה שהממשלה, שאתם חברים בה, החליטו עליה, זה הצרכים של המפונים

שלום דנינו: לא

שלום דנינו:  יש עוד ועדות

דוד ביטן: בסדר, אוקיי

דוד ביטן:  אבל אתה רוצה שלא נברר את הסוגייה קודם? רק לדבר וללכת? אני לא מבין את זה

אמנון מרחב: המפונים הם גם אנשי עסקים

כפיר בטט: אני אסיים בזה, כבוד יושב-הראש, אני אסיים בזה

כפיר בטט:  בסוף הממשלה החליטה על סדר עדיפויות שכן היא כרגע שמה את המפונים לפני דברים אחרים, גם בעולם הכלכלי

דוד ביטן: זה הבנו

כפיר בטט: ובתקציב 2024 היא הולכת לעשות את הדיון הזה מחדש

כפיר בטט:  יגיע בקרוב מאוד

כפיר בטט:  לכן כל הרשאה שניתנת עכשיו - - -     

דוד ביטן: אבל אתה אומר ב-2024 תתחיל להתווכח מאפס

דוד ביטן:  זה מה שאתה אומר

כפיר בטט: אני? מה זה אני אומר? לא

כפיר בטט:  הממשלה החליטה שהיא עושה סדר עדיפויות ובונה תקציב מחדש

כפיר בטט:  זה לא אני אומר לא

כפיר בטט:  ממשלת ישראל קבעה את זה שהיא מביאה תקציב חדש לאור סדר העדיפויות החדש, שאני חושב שכולם יסכימו שחייב להיות

דוד ביטן: אבל אתה לא קיצצת לכל המשרדים כל מיני דברים

כפיר בטט: קיצצתי כמעט לכל המשרדים

דוד ביטן: לא, לא קיצצתי

כפיר בטט: מה זה לא קיצצתי? כל המשרדים, אני יכול לתת רשימה מאוד גדולה של משרדים שמהם קוצצו תקציבים שסוכמו במאי 2023

כפיר בטט:  המצב השתנה

כפיר בטט:  מי שלא מבין שהמצב שונה מה-7 באוקטובר, אז אני לא יודע איך להסביר

דוד ביטן: לא, ודאי שהשתנה, אין ויכוח

דוד ביטן:  הטענה היא שבגלל שמדובר בהשקעות, בעיקר בפריפריה, אני עוד לא ראיתי את הרשימות

דוד ביטן:  בעיקר בפריפריה, אז פה אתם צריכים לשקול את זה מחדש

דוד ביטן:  זו הטענה בעצם

דוד ביטן:  טוב, חברי כנסת

דוד ביטן:  אומנם רועי כהן מרוב שהוא מדבר בכל הוועדות הוא כבר חושב שהוא חבר כנסת

רועי כהן: זו הוועדה של הציבור

דוד ביטן: לא אדוני, קודם כל חברי כנסת ואחר כך הציבור משיב

ד"ר רון תומר: יש לי כבוד מלא לחברי הכנסת ואני אשמע אותם בקשב רב, אבל אולי הם ירצו להתייחס

דוד ביטן: זה לא ועדה, הח"כים צריכים לשמוע אנשי ציבור על מנת לקבל החלטה

דוד ביטן:  זה המצב

דוד ביטן:  זה לא שרק אתם מדברים והם שומעים

דוד ביטן:  הבנת אותי רועי?     

רועי כהן: הבנתי

דוד ביטן: זה הכול

דוד ביטן:  אז ברור העניין

ד"ר רון תומר: אבל אני אסביר מה שרועי לא אמר, שעדיף שחברי כנסת ישמעו אותנו

דוד ביטן: לא, לא, אני לא נתתי לך זכות דיבור

דוד ביטן:  לא נתתי לך זכות דיבור

ד"ר רון תומר: אני אחכה בסבלנות

דוד ביטן: חברי כנסת, כן

שלום דנינו: אני רוצה להגיד כמה דברים, סליחה, משרד האוצר, ואולי להביא את הדיון למקום אחר

שלום דנינו:  אנחנו כשעשינו את העבודה במושב הקודם, בחוברת של עסקים קטנים ובינוניים וישבנו פה לארבע, חמש, שש ישיבות, אנחנו בדיוק דיברנו על הדברים שאמנון מעלה פה

שלום דנינו:  אחד זה האוטומציה שמחפה על חוסר של עובדים מיומנים

שלום דנינו:  בסיורים שלי במפעלים בימים רגילים, בטט באמת חשוב לי שתקשיב

כפיר בטט: אני מקשיב

שלום דנינו: אוקיי

שלום דנינו:  ושתרגיש טוב, באמת מכל הלב

שלום דנינו:  אתם עובדים קשה

שלום דנינו:  ובסיבוב במפעלים ראינו מפעלים שיכולים לייצר פי שתיים והמכונות דולקות עם אדום כי הן לא עובדות כי חסר כוח אדם

שלום דנינו:  אנחנו ראינו את המודל, שרון העביר לי את הגרף של הפחת המועט שבתנאי הקורונה של אי ודאות, כמו היום

שלום דנינו:  וסביבה של ריבית גבוהה, אנשים השקיעו וראינו קפיצה

דוד ביטן: אין ויכוח

דוד ביטן:  אבל מה שהוא טוען שבגלל הוצאות המלחמה זו סיטואציה שונה

דוד ביטן:  זו הטענה של האוצר

שלום דנינו: אבל אני רוצה עכשיו להגיע לעיקר, רק אני שם את זה כבסיס להתייחסות

שלום דנינו:  וראינו גם עוד נקודה אחת שהתקציבים במסלולים השונים של השקעות שמשרד הכלכלה מדבר עליהם הם תקציבים קטנים שנגמרו ביוני

שלום דנינו:  וכל אלה שבאו וביקשו בקשות להשקעה זה מהסקר שעשינו, אני רואה שאתה מהנהן

שלום דנינו:  עכשיו, מה אני מציע? בוא ניגש לתכלס

שלום דנינו:  אם אנחנו בימים רגילים מחפשים מנועי צמיחה שהם אלו שימלאו לנו את הקופה, בטח בימים האלו – בוא נסכם, הרי אין ויכוח שעל מה שמדבר משרד הכלכלה אלה מנועי צמיחה

שלום דנינו:  אני חושב שאתם צריכים לחפש אותם בפנסים בכל מקום

שלום דנינו:  אז בוא נפתח את הדבר הזה - - -     

דוד ביטן: הרי איך יצאנו מהבעיות של הקורונה? שמיד אחרי זה הגבייה עלתה ויצאנו מהעניין, בגלל המנועים

שלום דנינו: עכשיו, אם יש מפעלים בשדרות, באופקים, יזמים שמוכנים להשקיע

שלום דנינו:  מה שאני מציע בוא רגע נפתח את ההרשאות האלה

שלום דנינו:  תגידו למשרד הכלכלה כל אחד כזה שיש לכם, כל השקעה, כל מפעל שהולך להיפתח, יש לכם את הכיסוי עד 300 מיליון

שלום דנינו:  תגיעו ל-300 מיליון נדבר חזרה

שלום דנינו:  זה דברים שאתם צריכים לבקש מהכלכלה

שלום דנינו:  אתם צריכים להנחות את המשרד הזה לחפש לכם כל יזם, כל מפעל

שלום דנינו:  ואני רואה את זה בשטח

דוד ביטן: שלום, תודה

דוד ביטן:  סימון רוצה להגיד משהו?     

סימון מושיאשוילי: רק להצטרף לדברים של שלום

סימון מושיאשוילי:  אנחנו צריכים להיאבק

סימון מושיאשוילי:  העסקים הקטנים והבינוניים, בעיקר, הם עמוד השדרה של מדינת ישראל

סימון מושיאשוילי:  כל השקעה בהם היום היא תניב פירות

סימון מושיאשוילי:  והיא מחזיקה בעצם באמצעות המיסים שאותם עסקים, עוסקים משלמים, או המשפחות שהם מעסיקים, מעבר למשפחות שלהם, העובדים מסביב, הם עמוד השדרה של מדינת ישראל בעצם

סימון מושיאשוילי:  הם הכיסוי הביטוחי שלנו

אמנון מרחב: והם שייכים למילואימניקים שיושבים עכשיו בחזית ורוצים לא לדאוג מה יקרה כשהם יחזרו הביתה

סימון מושיאשוילי: אחד היה 21 שנים עצמאי - - -     

דוד ביטן: אבל זה לא קשור להשקעות, זה קשור להפסדים

דוד ביטן:  אתם עושים ערבוביה

דוד ביטן:  הוא אומר אני ככה ועכשיו אתה אומר אותו דבר

ניר ברקת: יושב-הראש, אני רוצה להדגיש פה משהו שלא ציינתי קודם

ניר ברקת:  כשאני מסתובב בשטח בדרום ובצפון, אתמול היינו בצפון ופגשנו 50 מפעלים, נתנו להם מענה ומקשיבים להם

ניר ברקת:  אני לא מדבר איתם על לחזור ל-100%

ניר ברקת:  אנחנו מדברים איתם על להגיע ל-200%

ניר ברקת:  זו התשובה

ניר ברקת:  חבר'ה, אל תסתפקו בלחזור למה שהיה, זה לא נכון

ניר ברקת:  ולכן אנחנו מסתכלים על איך לסייע להם לצמוח עוד יותר

דוד ביטן: אוקיי

ניר ברקת: עכשיו זה הזמן, לא לחכות, לא לגמגם

דוד ביטן: שלי, תמתיני רגע

דוד ביטן:  אני רואה שעופר כסיף לחוץ

עופר כסיף: לא, לא, הכול בסדר

דוד ביטן: הנה, אני נותן לך לדבר, דבר

עופר כסיף: חשבתי שאני אספיק להגיע לחוקה, אבל כנראה שלא

דוד ביטן: בסדר, הבנתי שאתה צריך ללכת

עופר כסיף: תודה רבה על הדיון ותודה על הנוכחות של השר

עופר כסיף:  אני רוצה להעלות נקודה שלא שמעתי שהועלתה, אולי פספסתי לפני שהגעתי

עופר כסיף:  אנחנו יודעים שהבעיה של יוקר המחיה שהיא בעיה שקיימת גם עוד לפני הטבח ונגזרותיו, היא בעיה שמחמירה עכשיו גם

עופר כסיף:  והיא בעיקר פוגעת בפריפריה וזה הנושא שלנו

עופר כסיף:  ואחת מהסיבות, לא היחידה, אבל אחת מהסיבות של יוקר המחיה היא הריכוזיות במשק

עופר כסיף:  ובעיקר כשאנחנו מדברים על תחום המזון

עופר כסיף:  הרשתות הגדולות החזקות בארץ למעשה לא נותנות הצעות מחיר תחרותיות והוגנות לקמעונאים הקטנים

עופר כסיף:  אנחנו מדברים על כמדומני 10,000 מכולות וקמעונאים קטנים, מינימרקטים קטנים וכן הלאה

דוד ביטן: כן

דוד ביטן:  אבל זה לא הנושא שלנו עכשיו

עופר כסיף: אני יודע, רגע

עופר כסיף:  אבל אני רוצה להעלות את זה מאחר והשר פה

דוד ביטן: לא

דוד ביטן:  קיימנו מספר דיונים בעניין

עופר כסיף: כן

עופר כסיף:  אבל תרשה לי לסיים את זה

דוד ביטן: אני אתן לך

דוד ביטן:  רק אני אומר לך שאנחנו לא ניכנס לדיון הזה עכשיו

עופר כסיף: בסדר

עופר כסיף:  אני רק רוצה לפנות לשר בבקשה

עופר כסיף:  מאחר ויוקר המחיה נגזר בין השאר מכך שהעסקים הקטנים, הקמעונאים בתחומי המזון לא מקבלים את הצעות המחיר מהרשתות הגדולות ומהיצרנים והתעשיינים וכן הלאה וזה חלק מהסיבה של יוקר המחיה

עופר כסיף:  והייתה תוכנית ב-2015, כבר התקבלה תוכנית שהייתה נותנת מענה לזה

עופר כסיף:  אני מבקש מכבוד השר שיישב עם יו"ר עמותת הקמעונאים הקטנים אלי סתווי, כדי להעלות מחדש את התוכנית הזאת וליישם אותה

עופר כסיף:  כדי שתיתן פתרון ליוקר מחיה, בעיקר בפריפריה, בעיקר בזמנים הקשים האלה

ניר ברקת: אנחנו בקרוב נחזיר, בעזרת השם, את החקיקה המשמעותית של מה שטוב לאירופה טוב לישראל

ניר ברקת:  תכננו לעשות את זה ב-15 באוקטובר

דוד ביטן: אבל באירופה אין מכולות

ניר ברקת: לא חשוב

ניר ברקת:  לפתוח את השווקים ליותר תחרות זה מה שייתן מענה ליוקר המחיה

ניר ברקת:  זו חקיקה משמעותית וגדולה ואנחנו רק מחכים שיהיה לנו קצת פניות

עופר כסיף: כן

עופר כסיף:  אבל תשים לב אדוני שאני לא דיברתי, אתה מדבר כרגע על הנושא של הפתיחה לייבוא, אני לא נכנס לזה כרגע

עופר כסיף:  נכון

עופר כסיף:  אבל יוקר המחיה, אני מדבר קודם כל על עסקים פה

עופר כסיף:  לפני שאנחנו מדברים על ייבוא, בלי להיכנס כרגע לוויכוח כנראה האידיאולוגי כנראה שיש בינינו בנושא

עופר כסיף:  עזוב את זה רגע

עופר כסיף:  אני מדבר על עסקים שכבר קיימים פה וקורסים

עופר כסיף:  10,000 עסקים צריך לתת להם מענה

ניר ברקת: נרחיב את הדיבור, אבל לא כרגע

עופר כסיף: שזה גם מענה לציבור

ניר ברקת: בסדר

דוד ביטן: לא עכשיו

דוד ביטן:  לך לוועדת חוקה ונשחרר אותך

דוד ביטן:  כן, שלי

שלי טל מירון: תודה רבה אדוני יושב-הראש, תודה כבוד השר והמנכ"ל

שלי טל מירון:  הקשבתי קשב רב לדברים שלכם

שלי טל מירון:  קודם כל, אני רוצה לחזק ולברך אתכם שאתם אומרים את הדברים בצורה ברורה ואפילו באומץ

שלי טל מירון:  ואני חושבת שכל מי שעיניו בראשו, שמסתכל רגע אחד קדימה, אנחנו לא יודעים כמה זמן המלחמה הזאת תימשך

שלי טל מירון:  אבל מדינת ישראל בפני אסון כלכלי

שלי טל מירון:  אי אפשר להסתכל על זה אחרת

שלי טל מירון:  ואנחנו צריכים להסתכל גם על היום שאחרי, חוץ מאשר התקציב שצריך לעבור עכשיו

שלי טל מירון:       ואני חושבת שהנושא הספציפי הזה של העסקים הקטנים והטיפול בהם, מנועי הצמיחה שאנחנו צריכים לחזק אותם – אין בכלל שאלה בעניין אם מדובר על 250 מיליון שקלים

שלי טל מירון:  באמת, זה אפילו בדיחה לדבר על זה

שלי טל מירון:  יש מאיפה לקחת את הכסף, בואו

שלי טל מירון:  באמת, זו בדיחה לדבר על זה, זה מביך לדבר על זה

שלי טל מירון:  יש למדינת ישראל מאיפה לקחת שלא קשור לכסף של המפונים

שלי טל מירון:  בסדר? אם יש מיליון וחצי לוועד חברון, יש עוד מיליונים לקחת ממקומות אחרים

שלי טל מירון:       אני רוצה לחזק ולהגיד שנכון שהמפונים עכשיו צריכים כסף

שלי טל מירון:  בוודאי כולנו רוצים לחזק אותם ולטפל בהם

שלי טל מירון:  אבל המפונים והמילואימניקים שלנו צריכים לחזור לחיים, לעסקים שלהם, ליום של אחרי

שלי טל מירון:  זה התפקיד שלנו לדאוג להם ליום שאחרי

שלי טל מירון:  ואם אנחנו נשמיד את העסקים האלה ואת מנועי הצמיחה האלה אנחנו מרסקים את הכלכלה הישראלית

שלי טל מירון:  אז אני לא מצליחה להבין בכלל את האמירה מול המפונים

שלי טל מירון:  המפונים בעצמם הם עסקים קטנים

שלי טל מירון:  הם רוצים לחזור לחיים

שלי טל מירון:       לכן אני תומכת ומחזקת את דבריכם ואני מקווה שגם לתקציב הבא שאנחנו נטפל בו נתייחס אליו בהתאם

שלי טל מירון:  תודה רבה

דוד ביטן: גואטה

ששון גואטה: חיכית לזה, לא?      

דוד ביטן: אבל פה תדע לך שיש השקעות בחקלאות גם ברשימה

ששון גואטה: אין להם השקעות, דוד

ניר ברקת: יש הרבה מפעלים שהם מפעלים נשענים על החקלאות, שהם רוצים לגדול

ניר ברקת:  חד משמעית יש לא מעט כאלה

דוד ביטן: לא, אבל צריך לעשות שינוי שחוק השקעות הון שיחול גם על החקלאות, לא רק על התעשייה

ניר ברקת: נכון מאוד

ניר ברקת:  זה בדיוק מה שאנחנו הולכים להציג בקרוב מאוד

ששון גואטה: החקלאים הם תמיד הכבשה השחורה במשק

דוד ביטן: הנה, כבר יצאתם מפה עם חוק השקעות הון

ניר ברקת: אתה מאוד תאהב את מסלולי החקיקה החדשים שאנחנו רוצים להרחיב את המסלולים של מרכז השקעות

ששון גואטה: אני רק אומר, תקשיב, שמעתי את השר ואת המנכ"ל

ששון גואטה:  כששמעתי את השר ואת המנכ"ל מדברים ואז המנכ"ל אומר שמע תקציב, למה כסף נשאר כי רק בחודש אוקטובר נערי האוצר אישרו להם

ששון גואטה:  דוד, אתה יודע שהייתי בהלם?     

דוד ביטן: למה אתה אומר כל הזמן נערי האוצר? לא הבנתי

ששון גואטה: כפיר וגל

דוד ביטן: כפיר צעיר ברוחו, אבל לא

דוד ביטן:  גל צעיר

דוד ביטן:  כפיר כבר יש לו שיער לבן, מה?     

ששון גואטה: לא משנה

ששון גואטה:  שהאוצר רק בחודש עשירי הביא להם את זה

ששון גואטה:  אתה יודע שהייתי בהלם? אני מכיר את האוצר, אבל אני, הכול בסדר

ששון גואטה:  אז קודם כל אני אסביר לך מה הבעיה

ששון גואטה:  קודם כל, אני מאוד מעריך את העבודה של כפיר

ששון גואטה:  ואגב, אני באמת חושב שהם עבדו מאוד מאוד קשה בתקופה הזאת

ששון גואטה:  ואני אישית גם קיבלתי מענה, אז זו המילה הטובה שיש לי להגיד

ששון גואטה:       ואני אגיד לך איפה הבעיה

ששון גואטה:  אתם דיברתם שאתם השקעתם עם אינטל ועשיתם הסכמים ועשיתם ועשיתם

ששון גואטה:  אז עכשיו, כשאתה מדבר אני פתאום חושב שאני אומר שמע, אולי לא בא לי להיות שר או איזה חבר כנסת

ששון גואטה:  כי אם נערי האוצר עושים את הכול, משקיעים הם בתוך המפעלים, הם יושבים פה, הם יושבים פה, אז למה לי ללכת להיות שר? אני חלום שלי להיות שר החקלאות

ששון גואטה:  לא בא לי להיות שר חקלאות

ששון גואטה:  אתה יודע מה בא לי? בא לי לבוא לאוצר

ששון גואטה:  יותר השפעה, יותר להגשים את החלום שלי

דוד ביטן: מה אתה רוצה להיות? שר אוצר או ממונה על התקציבים?     

ששון גואטה: לא, לא, אני רוצה להיות איתם

ששון גואטה:  אני אומר לך, גם שר האוצר אין לו השפעה

כפיר בטט: בדיוק פתחנו תקנים

כפיר בטט:  אנחנו עושים ראיונות עכשיו, אם אתה רוצה

ששון גואטה: אז אני אבוא

ששון גואטה:  זה באמת, אני אומר לך אמיתי

ששון גואטה:  כאילו תשמע, אתם מדברים, נתתם מפעלים ועשיתם תוכניות

ששון גואטה:  אבל איפה השר והמנכ"ל היו בנושא? אני אגיד לך למה צריך משרדי ממשלה

ששון גואטה:  שלום, אתה רוצה? קח אחי, קח

שלום דנינו: לא, לא, סליחה

שלום דנינו:  רציתי לשאול את כפיר, כרגיל, אם אתם מסכימים שיש תחום של השקעה שהוא באמת מנוע צמיחה, שהוא תשומות, שהוא פריון, שהוא לא הוצאה

שלום דנינו:  האם כזה דבר אתם מסכימים להגיד את זה אנחנו מממנים?     

דוד ביטן: אנחנו נדבר על זה בסוף

שלום דנינו: זו שאלה

דוד ביטן: זהו, סיימת?     

ששון גואטה: לא סיימתי

ששון גואטה:  רק התחלתי, זה היה תקדים

דוד ביטן: קדימה, אני רוצה לתת לרון תומר, אחרת יגידו שלא נתתי להם לדבר

ששון גואטה: המסר שאני רוצה להעביר לכם, שאני שומע את העניינים ואתה יודעים שאני מאוד מעריך גם את המשרד, השר ואת המנכ"ל וגם את הצוות מהאוצר

ששון גואטה:  אבל אי אפשר מצב שאוצר יושב ומחלק להוא ולהוא

ששון גואטה:  בסוף לשר ולמנכ"ל יש את הצוותים המקצועיים שנמצאים בשטח ולא בקומה 4 ו-7 או נמצאים בירושלים

ששון גואטה:  שמבינים מה הצרכים של הציבור

ששון גואטה:  מה אנחנו, מה באמת השטח צריך

ששון גואטה:  ואני חושב שצריך לעבוד ביחד

ששון גואטה:  זה לא הגיוני שעושים עם אינטל או עם כל חברה אחרת הסכמים והשר והמנכ"ל לא בתוך

ששון גואטה:  ועזוב שגם אני חושב שכל הקטע של הכספים והפריפריה ולהניע את הגלגל, כדי שנחזור ונמשיך לייצר ונשלם מיסים וזה גלגל

דוד ביטן: ההשקעה שאנחנו משקיעים באינטל היא ממש גדולה

ששון גואטה: לא

ששון גואטה:  מצוין

דוד ביטן: רגע

דוד ביטן:  אבל זה לא צריך לבוא על חשבון

ששון גואטה: לא, אני לא חלילה מעביר ביקורת על אינטל

ששון גואטה:  זה מעולה מה שהם עשו

שלום דנינו: ההיפך, זו דוגמה טובה

ששון גואטה: דרך אגב, עוד משהו

ששון גואטה:  דקה, מקודם עצרתם אותי

ששון גואטה:  אני יודע שהם עשו והם עבדו קשה בנושא של לתת לאנשים את הפיצויים ומי שנמצא בפריפריה

ששון גואטה:  אני באמת יודע כי כל פנייה שהעברתי להם בנושא גם אנשים חלשים הם ענו לי

ששון גואטה:  אבל אני אגיד לכם מה המצב

ששון גואטה:  אני מקבל פניות מחברות גדולות במשק שהן לא משלמות בסוף את הכסף לאנשים

ששון גואטה:  כאילו הוא מפונה, נמצא באיזה מקום והם לא מעבירים לו את הכסף

ששון גואטה:  אני אומר להם אבל שמעו, האוצר נותן לכם שיפוי

דוד ביטן: זה גם כן לא קשור לדיון שלנו

ששון גואטה: לא משנה, אבל אנחנו רואים אותם

דוד ביטן: לא, לא, לא, אני צריך לסיים את הישיבה באיזה שהוא מקום

דוד ביטן:  אני לא פותח דברים חדשים כרגע שכבר היו בדיונים

סימון מושיאשוילי: דוד, חוק עידוד השקעות?     

דוד ביטן: חוק עידוד השקעות הון, אמרתי לכם, אתם צריכים להביא בחקלאות, להשוות תנאים בין חקלאות לתעשייה

דוד ביטן:  רון ואחר כך רועי

דוד ביטן:       יש עוד מישהו שרוצה לדבר חוץ משניהם? רק דבר אחד אני מבקש

דוד ביטן:  אני לא אומר לכם מה להגיד, אבל קחו בחשבון ששמענו כבר את הכול

דוד ביטן:  ושמענו גם אתכם בדברים

דוד ביטן:  אז אין צורך לחזור על דברים

דוד ביטן:  תתייחסו לנושא הספציפי

ד"ר רון תומר: תודה כבוד יושב-הראש

ד"ר רון תומר:  אני רוצה רגע לעלות קומה ואז לרדת

ד"ר רון תומר:  רבותיי, כמו שהסברתי לבת שלי, כשאתה מגדיל את האוברדרפט, ואנחנו חייבים להגדיל את האוברדרפט כי צריך להגדיל גרעון, יש פה תקציבים מאוד חשובים להשקיע

ד"ר רון תומר:  אתה לא יכול לצמצם את המשכורת

ד"ר רון תומר:  בן אדם שמגדיל את האוברדרפט מצמצם את המשכורת הוא מתרסק

ד"ר רון תומר:  אני לא צריך להסביר את זה לאנשי משרד האוצר

ד"ר רון תומר:       אבל התקציב הזה מה שהוא עושה עכשיו זה לא תקציב צמיחה, זה תקציב צניחה

ד"ר רון תומר:  כל הכסף הכי חשוב שאמור להביא את ההכנסות העתידיות, כמו שאמרת כבוד יושב-הראש שהיה בקורונה, שידענו לעשות את המהלכים להביא את הצמיחה אחר כך ולסגור את האוברדרפט הזה

ד"ר רון תומר:  פה המקרה יהיה הפוך

ד"ר רון תומר:  אני יכול לתת לך את הסינריו מה יקרה עם סוכנויות הדירוג והכול ברגע שנעוף למעלה ביחס חוב תוצר וכך הלאה

ד"ר רון תומר:       עכשיו, לצערי יש לי פה דה ז'ה וו

ד"ר רון תומר:  ואנחנו שמענו פה וזה מזכיר לי את נושא כיתות הכוננות

ד"ר רון תומר:  לפני זמן מסוים החליטו מי שהחליטו לצמצם את כיתות הכוננות ביישובים

ד"ר רון תומר:  למה הם החליטו את זה? הסבירו להם את כל הדברים: יש סדרי עדיפויות, אנחנו בוחנים

ד"ר רון תומר:  זה חשוב אבל יש אלטרנטיבה וכך הלאה

ד"ר רון תומר:  היום אנחנו יודעים שבלי כיתות הכוננות איך נפלנו

ד"ר רון תומר:  אותו דבר, זו אנלוגיה מלאה למה שעושים פה

ד"ר רון תומר:       יושבים פה כפיר וגל, והם אנשים טובים, הם לא אנשים רעים

ד"ר רון תומר:  ועשו דברים גם טובים איתנו ביחד

ד"ר רון תומר:  אבל בכל מה שקשור לצמיחה של המשק מסבירים לי את כל ההסברים "הנכונים"

ד"ר רון תומר:  סדרי עדיפויות, הכסף ייצא ב-2024 ועוד ועוד

ד"ר רון תומר:  אבל לא, מה שעושים פה היום בתקציב הזה זה פשוט לא תקציב מתוקן, זה תקציב מקולקל

ד"ר רון תומר:       דיברתם על עסקים קטנים בינוניים

ד"ר רון תומר:  הנושא הזה של פריון וייצור מתקדם זה תקציבים לעסקים עד 200 מיליון שקלים

ד"ר רון תומר:  זה בדיוק אותם עסקים שמשרד הכלכלה אמור למנף אותם כדי שהם יגדלו, כדי שהם יצמיחו את המשק

ד"ר רון תומר:  ולהם חותכים מה שנקרא בבשר החי

דוד ביטן: אבל רון, רגע

דוד ביטן:  גם כך רוב התקציב הזה זה הרשאות ל-2024

ד"ר רון תומר: לא, אז אני אסביר

ד"ר רון תומר:  זו בדיוק הנקודה הבאה שלי

דוד ביטן: זה לא שמחר בבוקר הם יכולים להוציא

ד"ר רון תומר: חלק גדול מהעסקים האלה כבר היו די מיואשים בגלל התקציבים הקטנים בעבר

ד"ר רון תומר:  הגישו בקשות, לקחו יועצים שעזרו להם בבקשות שעולים לא מעט כסף וקיבלו נאדה

ד"ר רון תומר:  הפעם הבטיח המנכ"ל בהוראת השר, ובאמת הגדילו את התקציב ל-75 מיליון שקלים רק למטרה הזאת

ד"ר רון תומר:  שזה גם בדיחה, צריך יותר, אבל נשים בצד

ד"ר רון תומר:  אנחנו פעלנו יחד עם משרד הכלכלה

דוד ביטן: - - - התקציבים שמקבלים יש matching מול העסקים?     

ד"ר רון תומר: כן, 1 ל-4

ד"ר רון תומר:  על כל שקל, המדינה שמה 20%, 80% שם התעשיין

ד"ר רון תומר:  זה יותר מ-matching

ד"ר רון תומר:  זה 1 ל-4 כבוד יושב-הראש

ד"ר רון תומר:  אבל אני אסביר, באנו ופנינו לעסקים ואיזה יופי

ד"ר רון תומר:  הוגשו מאות בקשות

ד"ר רון תומר:  והבקשות הראויות, שעברו את המסננת, צריכות תקציב של 140 מיליון, לא 75

ד"ר רון תומר:  עכשיו יש רק 30 אחרי הקיצוץ הזה

ד"ר רון תומר:  מה זה אומר? שאחד מחמישה עסקים יקבלו אישור למערכת

ד"ר רון תומר:  העסקים האלה איבדו אמון

ד"ר רון תומר:  הם לא רוצים בכלל להגיש יותר, הם לא רוצים להשקיע פה

ד"ר רון תומר:  הם לא רוצים שום דבר

ד"ר רון תומר:  אז אם דיברנו, כבוד יושב-הראש, על נושא של כיתות הכוננות ושהיום בדיעבד אנחנו יודעים שאסור היה לחתוך בתקציב כיתות הכוננות, אז זה כיתות הכוננות הבא שלנו

ד"ר רון תומר:       משרד הכלכלה מבחינתי והקיצוץ שעושים להם זה כיתות הכוננות של הדור הבא

ד"ר רון תומר:  כי בעוד שנה כשנגלה שלא סגרנו את היחס חוב תוצר, שהחוב עלה והתוצר ירד ואנחנו בצמיחה שלילית לנפש אנחנו נבין מה קרה

דוד ביטן: הכול בסדר

דוד ביטן:  אבל קודם כל, קודם כל צריך לכסות את ההוצאות של המלחמה

דוד ביטן:  אתה מסכים איתי?     

ד"ר רון תומר: לא, לא, אבל איך תכסה? איך תכסה? זה בדיוק, אני חוזר, אתה צודק לגמרי ואני חוזר כבוד יושב-הראש כמו שאמרתי לבת שלי

ד"ר רון תומר:  אתה מגדיל את האוברדרפט ובו זמנית מה שאתה עושה פה עכשיו מקטין את המשכורת

ד"ר רון תומר:  אתה מתרסק עם הדבר הזה

דוד ביטן: יש דרכים שהשמיכה, אתה יכול למשוך אותה, אבל יש גבול מה אתה יכול למשוך

דוד ביטן:  רק לפני חודש מה שאמרו אגף התקציבים, אושרו המון כספים לפיצוי

דוד ביטן:  גם על זה יש ויכוח שאומרים זה לא מספיק וחלק מהעסקים אומרים לא קיבלנו מספיק

דוד ביטן:  יש גבול גם מה המדינה יכולה לתת

דוד ביטן:  אתם צריכים להבין את זה

ד"ר רון תומר: אז לפני זה כתבתי פה שלושה סעיפים

ד"ר רון תומר:  כתבתי ביטחון, שכמובן את זה אנחנו צריכים לתת, כל מה שנדרש כי ננצח בזה

דוד ביטן: במסגרת התקציב

ד"ר רון תומר: רגע

ד"ר רון תומר:  סעיף שני זה פיצוי ותמיכה לנפגעים ולמפונים ולעסקים; שלישי זה צמיחה

ד"ר רון תומר:  אם אתה תיקח מרכיב אחד החוצה לא יהיה לך כסף לא לביטחון ולא לפיצויים

ד"ר רון תומר:  עכשיו, מה משרד הכלכלה מבקש פה בסופו של יום? שלא יפגעו בבשר החי, כמו שלא היו צריכים לפגוע בכיתות הכוננות אז

ד"ר רון תומר:  לא צריך בכוננות הכלכלית, שזה בעצם מה שהמשרד עושה

דוד ביטן: אל תערבבו, זה לא קשור

ד"ר רון תומר: אבל אני אגיד משפט אחרון ואני חייב להגיד

ד"ר רון תומר:  אני לא מאשים את משרד האוצר בטיפשות

ד"ר רון תומר:  ואני חושב שהם חותכים בתקציבים האלה הם יודעים מה הם עושים

ד"ר רון תומר:  כי הם מבינים שהם יראו את הצעקה פה והם מבינים שהם לא יכולים לחתוך איפה שצריך לחתוך, כמו לסגור כמה משרדי ממשלה שהנושא הזה עלה על הפרק

ד"ר רון תומר:  בתקציב של 250 מיליון שלקחו פה זה משרד וחצי שאתה סוגר ואתה פותר את הבעיה

ד"ר רון תומר:  וכפיר בטט יודע שיותר ראוי לחתוך שם, הוא לא יכול

ד"ר רון תומר:  כי זה העניין

ד"ר רון תומר:  וזה לא פוליטיקה, כי היום אנחנו כולם ביחד

ד"ר רון תומר:  ננצח ביחד, נפעל ביחד

ד"ר רון תומר:  הכסף של משרד הכלכלה זה העתיד שלנו, העתיד של הביטחון שלנו, העתיד של הפיצויים שלנו והעתיד של הצמיחה שלנו

ד"ר רון תומר:       לכן אני אחוד לגמרי עם המשרד

ד"ר רון תומר:  אני רוצה להגיד תודה רבה לשר ולמנכ"ל, כי הם נאבקים איתנו בשטח

ד"ר רון תומר:  הם רואים את הדברים האלה

ד"ר רון תומר:  ואני אומר, אנחנו לא נשקוט עד שהדבר הזה לא יתוקן

דוד ביטן: ברור שאתה בעד השר בעניין הזה, כי זה - - -     

ד"ר רון תומר: לא, אני בעד השר כי זה נכון

דוד ביטן: רגע

דוד ביטן:  כי הכסף הולך אליכם

ד"ר רון תומר: לא, לא, אני בעד השר כי זה נכון, כבוד יושב-הראש, לא כי זה הולך אלינו

דוד ביטן: רועי כהן, כן

רועי כהן: קודם כל אדוני יושב-הראש אני הגעתי לכאן כי אני מאוד מעריך את הפעילות של הוועדה והעובדה שיש פה דיון

דוד ביטן: בזמן האחרון אתה רק ועדת כספים

רועי כהן: ועדת כספים, אבל אני מגיע לכל דיון שאתה מקיים פה שעוסק בנושא של עסקים קטנים

רועי כהן:  ואני חושב שזה המקום באמת הבית שלנו, של ציבור העצמאים והעסקים הקטנים, זה ועדת הכלכלה

רועי כהן:  בוועדת כספים זה כל מה שקשור באמת לנושא של הפיצוי

רועי כהן:  אבל כאן אנחנו יכולים להביע

רועי כהן:  ולכן היה חשוב לי, אדוני יושב-הראש, שנמצא פה גם שר הכלכלה

רועי כהן:  קודם כל לעשות סדר בנתונים

רועי כהן:  הפיצוי שהגיע לציבור העצמאיים והעסקים לא הגיע בחסד, הוא הגיע בזכות

רועי כהן:  וכל ניסיון לצבוע את זה באיזה - - -     

דוד ביטן: אבל מישהו משלם את זה, מה זה בזכות?     

רועי כהן: בסדר

רועי כהן:  מה, מי זה משלם את זה? אני משלם את זה

רועי כהן:  המיסים

דוד ביטן: אתה תשלם את זה בעוד שנתיים שלוש

רועי כהן: המיסים של העסקים שלנו משלמים את זה

רועי כהן:  ולכן כל הניסיון לצבוע את זה כל הזמן השיח הזה שכביכול עושים לנו איזה טובה ואיזה מישהו בא לעשות לנו טובה כדי לתת את זה, זה צריך, אתה צריך להוריד את זה מסדר היום

דוד ביטן: לא, אני לא מוריד, אתה יודע למה? כי נותנים את הכסף, זה לא קשור לזכות או חובה

דוד ביטן:  נותנים כי צריך, בגלל המלחמה

דוד ביטן:  ההחזרים, זה לאורך שנים

דוד ביטן:  לא מחזירים את זה ביום, עם כל הכבוד, כן?      

רועי כהן: אז ההיפך, בגלל שצריך להחזיר את זה - - -     

דוד ביטן: אז מה זה אומר? שמה? שבגלל זה אנחנו ניתן כמה שמבקשים כי זה זכות?     

רועי כהן: לא, ההיפך

רועי כהן:  מה שזה אומר שמי שצריך להגיד את האמת יגיד את האמת

רועי כהן:  אדוני יושב-הראש מי שהביא מתווה חסר והכול זה משרד האוצר

רועי כהן:  ומי שישב בלילה ועשה סימולציות והזמין ועשה ועשה לחץ תקשורתי וגם לכך שגם לחץ ציבורי כדי לשנות את המתווה זה האיש שיושב פה

רועי כהן:  זה שר הכלכלה

רועי כהן:  הוא האיש שעשה את זה יחד עם אמנון מרחב

רועי כהן:  והוא עשה את זה כנגד - - -     

דוד ביטן: מאה אחוז, מאה אחוז

רועי כהן: לא, אבל צריך להגיד את האמת

רועי כהן:  צריך להגיד

רועי כהן:  כי משרד האוצר לא התנדב להביא את אותו מתווה

רועי כהן:  ובסוף הוא הביא אחד אחד

דוד ביטן: כל אחד והתפקיד שלו, קודם כל

דוד ביטן:  מה לעשות? זה התפקיד של שר הכלכלה לדאוג - - -     

שלום דנינו: איך אתה מציע? יש לך הצעה איך אנחנו מקדמים?     

רועי כהן: חד משמעי יש לי הצעה

ד"ר רון תומר: לבטל את הקיצוץ של משרד הכלכלה, נקודה, פשוט

רועי כהן: קודם כל, איך זה יכול להיות שבאים לעשות קיצוץ כזה שהולך לפגוע, תראה, רשות ההשקעות זה מנוע צמיחה

רועי כהן:  השקעה במפעלים זה מנוע צמיחה

רועי כהן:  מענקי עידוד זה מנוע צמיחה

רועי כהן:  אזורי תעסוקה זה מנוע צמיחה

רועי כהן:  הכשרות מקצועיות זה מנוע צמיחה

רועי כהן:  הרשות לעסקים הקטנים זה מנוע צמיחה

רועי כהן:  השקעה בפריפריה זה מנוע צמיחה

רועי כהן:  ולא מדברים איתנו, אף אחד לא מדבר איתנו

רועי כהן:  באים, מקצצים, אומרים שמע, אתה - - -     

דוד ביטן: מי זה אתכם?     

רועי כהן: עם אף אחד, עם הארגונים

ד"ר רון תומר: גם איתנו היחיד שמדבר איתנו זה שר הכלכלה

דוד ביטן: אבל זה תפקיד השר, הוא צריך לדבר אתכם

ד"ר רון תומר: אבל אז לא מדברים איתו

רועי כהן: אבל איתו לא דיברו

רועי כהן:  איתו לא דיברו

דוד ביטן: גם איתו לא מדברים

דוד ביטן:  בסדר, את זה אנחנו נתקן

דוד ביטן:  קודם כול, מי שצריך לדבר אתכם זה לא כפיר בטט, זה דווקא שר האוצר והמנכ"ל שלו

ד"ר רון תומר: הם מדברים איתנו

ד"ר רון תומר:  אבל זה לא עוזר

דוד ביטן: הם צריכים לדבר אתכם והם צריכים את המסרים להעביר ולהילחם על העניינים שלכם

דוד ביטן:  זה התפקיד

דוד ביטן:  כל אחד והתפקיד שלו

רועי כהן: באתי מאוד מסודר לישיבה

דוד ביטן: הם צריכים לדאוג שתקציב המדינה יהיה תקציב שאפשר לחיות איתו

רועי כהן: ועדת הכלכלה התפקיד שלה פה לפקח על הממשלה

רועי כהן:  ואם הממשלה פועלת בצורה שהיא לא מדברת עם הלקוחות שלה – ואנחנו הלקוחות שלה, אני מייצג 650,000 אנשים שקמים בבוקר – - - - לשר שלהם, ומישהו בא, מקבל החלטה בלי לשמוע אותם

דוד ביטן: אבל שר הכלכלה כן מדבר איתך, מה אתה רוצה? אני לא מבין

דוד ביטן:  טוב, לא משנה

דוד ביטן:  נו, עזוב, עזוב

רועי כהן: בלי לשמוע אותם בכלל

דוד ביטן: שר הכלכלה כן מדבר אתכם והוא נציג הממשלה

דוד ביטן:  מה אתה רוצה?     

רועי כהן: אבל מי, איפה הוא דיבר איתנו?      

ניר ברקת: איתנו לא מדברים

דוד ביטן: עכשיו הגענו שאתכם לא מדברים

דוד ביטן:  עכשיו רגע

דוד ביטן:  עוד משהו?     

רועי כהן: כן, בטח

רועי כהן:  יש פה אנומליה שבה בזמן מלחמה מקצצים במנועי צמיחה שהם אמורים להיות ביום שאחרי הקטליזטור של הצמיחה

רועי כהן:  הרי אחרי הקורונה מה הייתה הפריחה? הפריחה הגיעה מעסקים שאנחנו מייצגים, מהעסקים הקטנים והבינוניים

רועי כהן:  הביא ל-6% צמיחה, ל-30 מיליארד עודפי גבייה

רועי כהן:  בסוף כל השקעה שנותנים פה עכשיו יש לה ערך של פי שלוש מהשקעה שנמצאת בזמן אמת

רועי כהן:  זה מחקרים הוכיחו את זה

רועי כהן:       עכשיו, אני בא לפה כדי קודם כל להגיד לאנשי האוצר אתם כל הזמן רואים בנו הוצאה

רועי כהן:  אנחנו לא הוצאה

רועי כהן:  תפסיקו כל הזמן לנסות לקצץ כי אתם רואים בנו הוצאה

רועי כהן:  אנחנו השקעה

רועי כהן:  אתה, כשאתה משקיע בציבור העצמאים והעסקים אתה מקבל את הכסף בסוף

רועי כהן:  אבל אנחנו לא הוצאה

רועי כהן:  הרי מה הם עושים, דוד? הם אומרים בואו נקצץ, למה אני מסתכל בחור שבגרוש

רועי כהן:  בואו קודם כל נוריד

דוד ביטן: אמרתי כל אחד והעבודה שלו

רועי כהן: מה זה, זה עבודה? הרי הוא הנציג שלנו

רועי כהן:  מה זה עבודה שלו? עבודה שלו לקצץ?     

דוד ביטן: לא, לא

דוד ביטן:  הוא דואג לתקציב המדינה

ד"ר רון תומר: כבוד יושב-הראש, רק עוד משפט אחד, שרועי יוכל לנשום

דוד ביטן: אני לא מקבל את ההתקפות האלה כל הזמן

דוד ביטן:  עוד משהו?     

רועי כהן: כן

דוד ביטן: נו רועי, קדימה

דוד ביטן:  אמרתי לך שהוא רוצה להיות חבר כנסת

רועי כהן: לא

רועי כהן:  תאמין לי, טוב מאוד שאנחנו נמצאים כאן

רועי כהן:  כי אם לא היינו נמצאים כאן זה היה - - -     

דוד ביטן: מאה אחוז, אני שומע אתכם

רועי כהן: כן

רועי כהן:  30 בנובמבר, יום חמישי, נכון? זה יום רגיל בתאריך

רועי כהן:  אני חושב שמשרד האוצר עובד גם ב-30 בנובמבר

רועי כהן:  נכון? 30 בנובמבר שהיה

דוד ביטן: יעשו את התוכנית לדצמבר, בסדר

רועי כהן: רגע, רגע, שנייה

רועי כהן:  יש 30 בנובמבר, יושבים אנשים בבית, כמעט 200,000 עסקים שהמחקר שלהם, לא שלי, הם שלחו את הלמ"ס

דוד ביטן: שמה?     

רועי כהן: הם שלחו את הלמ"ס להגיד איזה עסקים קרסו, כמה עסקים נמצאים בסיכון

רועי כהן:  הם יודעים

דוד ביטן: על מה אתה מדבר עכשיו, לא הבנתי

דוד ביטן:  על המתווה של דצמבר?     

רועי כהן: רגע, שנייה

רועי כהן:  30 בנובמבר נמצא, כל הנתונים לפניהם, הלמ"ס והכול

רועי כהן:  יושבים שם באוצר ואומרים תשמע, מחר ה-1 בדצמבר, המשכורת שלהם תיכנס בזמן, הכול בסדר

רועי כהן:  אבל לגבי העצמאיים, נדחה את זה ל-4 בדצמבר, ניתן לאנשים לא לישון בלילה

רועי כהן:  ניתן לאנשים לא לדעת שיש להם מתווה

רועי כהן:  ניתן לאנשים להרגיש שהמדינה שוב פעם מפקירה אותם

רועי כהן:  וב-4 בדצמבר אחרי שיש כזאת ביקורת - - -     

דוד ביטן: רועי, רועי, בוא, בוא

רועי כהן: מה, מה בוא? למה אי אפשר לקבל את ההחלטה ב-30?     

דוד ביטן: עזוב רגע, מספיק

רועי כהן: למה? תסביר לי אתה

דוד ביטן: רגע, מספיק כבר עם הדרמות האלה

רועי כהן: למה דרמות?     

דוד ביטן: תקשיבו, עכשיו אנשים מקבלים את כל התשלומים של אוקטובר נובמבר ולא קרה שום דבר

רועי כהן: הם לא צריכים לקבל החלטות על חל"ת ולא צריכים לקבל החלטות על ההוצאה שלהם?      

דוד ביטן: אז אמרו שהמתווה - - -     

רועי כהן: מה זה אמרו? אמרו שבועיים אחרי

דוד ביטן: תן לי רגע, תן לי שנייה

דוד ביטן:  שר האוצר כבר אמר שהוא מרחיב את המתווה לדצמבר

רועי כהן: כן

רועי כהן:  הוא הביא את התקנות האלה והתקנות קיימות - - -     

דוד ביטן: לא צריך להגזים בביקורת כל פעם

רועי כהן: רגע, אבל אתה אפילו לא יודע את הנתונים 7 עד 40 לא יודעים בכלל אם הם מקבלים על נובמבר

רועי כהן:  אתה אפילו לא יודע נתונים

דוד ביטן: הם יביאו, ועדת כספים

רועי כהן: מה זה יגידו? אבל עבר נובמבר כבר

דוד ביטן: טוב

רועי כהן: אדוני

דוד ביטן: זה לא הנושא של הדיון

רועי כהן: יש לידך איש שהיה איש עסקים

ד"ר רון תומר: רועי, אל תערבב

רועי כהן: אי אפשר באי ודאות

דוד ביטן: רועי, זה לא נושא הדיון שלנו

ד"ר רון תומר: כבוד יושב-הראש עוד נושא, עוד מילה אחת על הנושא

דוד ביטן: זה לא נושא הדיון

רועי כהן: תמשיך לזלזל בנו

דוד ביטן: זה תגיד בוועדת כספים

ד"ר רון תומר: אני מבטיח במשפט, עוד נושא אחד

ד"ר רון תומר:  צריך לזכור, אם לא תהיה פה צמיחה ולא תהיה פה סגירה של גרעון

דוד ביטן: זה כבר אמרנו

ד"ר רון תומר: רגע, רגע, שכולם יבינו, גם האזרחים יבינו מה התחליף

ד"ר רון תומר:  אם לא ננצח במאבק, אנחנו ומשרד הכלכלה, על צמיחה, יהיו פה מיסים

ד"ר רון תומר:  כי בסוף איך תסגור את הגרעון? אם לא תהיה צמיחה יהיה פה העלאת מיסים

דוד ביטן: אבל אמרת את זה כבר, אמרת

ד"ר רון תומר: לא, אבל זה חשוב שתבינו

ד"ר רון תומר:  כי אתם ממשכנים את העתיד שלנו

דוד ביטן: אמרת את זה

רועי כהן: אדוני יושב-הראש מישהו ישב איתך על 2024? על פחת מואץ? על תמריצי מס? מישהו ישב איתך? אף אחד לא ישב

רועי כהן:  הם יושבים במחשכים ומכינים תקציב 2024 ואז נצטרך לבוא ולריב פה

רועי כהן:  למה? למה לא לשבת איתנו עכשיו על פחת מואץ, על תמריצי מס?     

דוד ביטן: רועי, מספיק

רועי כהן: למה אבל?     

דוד ביטן: כיבדתי אותך

דוד ביטן:  מספיק, די

דוד ביטן:  אוקיי, זה לא רלוונטי לדיון כרגע

ד"ר רון תומר: וזה שזה יגרום להעלאת מיסים אם לא תהיה צמיחה חשוב לדעת

דוד ביטן: שנייה רגע

שלום דנינו: אמנון, 160 מיליון מלאי, רכשתם מלאי ב-160 מיליון?     

אמנון מרחב: גם זה היה לנו לידת עכוז

אמנון מרחב:  ובסופו של דבר קיבלנו שבוע שעבר 160 מיליון

אמנון מרחב:  אגב, כדי לא לרשום משרד הכלכלה רשמו את זה במכתב שר האוצר רח"ל

אמנון מרחב:  זה כל כך קשה להם להגיד שנותנים למשרד הכלכלה

אמנון מרחב:  גם זה ביקשנו מכם, אז רשמו רח"ל

אמנון מרחב:  אבל כשנוח באים ואומרים לכם נתנו למשרד הכלכלה

דוד ביטן: רגע, אבל הוא רצה לשאול, אתה שאלת במקומו

דוד ביטן:  לא הבנתי

דוד ביטן:  הוא האוצר, הוא קיבל זכות דיבור לשאול, אתה קפצת

ניר ברקת: זו הייתה דרישה שלי

ניר ברקת:  כשעשינו review לקראת איך שהתחילה המלחמה להבין מה יקרה אם תיפתח חזית שנייה, אז עשינו מבעוד מועד, דרשנו את הדרישה הזאת, בתיאום עם רח"ל

דוד ביטן: רצית לשאול?      

סימון מושיאשוילי: את המנכ"ל ואת נציגי האוצר, את כפיר וגל ואת המנכ"ל

סימון מושיאשוילי:  בדרום יש מפעלים בעוטף שבהתאם לחוק עידוד הון לתעשייה מקבלים 30% מענק

סימון מושיאשוילי:  ובשאר המפעלים בדרום זה 20%

סימון מושיאשוילי:  עכשיו, בצפון יש לנו את כל המפעלים, מקבלים 30%

סימון מושיאשוילי:  אז למה שמפעל יגיע לקריית שמונה ולא יתמקם נניח ביקנעם?      

גל ברנס: לא, יש כללים, בחוק עידוד השקעות הון יש כללים לגבי כמה, לפי איזה, כל מיני קריטריונים מי מקבל 20%, מי 30%

גל ברנס:  זה לא רק עוטף עזה, זה גם בערך מירוחם דרומה, ככל שיותר פריפריאלי

גל ברנס:  וגם בצפון יש כלל דומה

גל ברנס:  אני לא זוכר בדיוק איפה הוא עובר

שלום דנינו: דקה

שלום דנינו:  יש לזה גם פרמטר של מיסוי

אמנון מרחב: הנה, רשות ההשקעות פה

דני קורן: בצפון אנחנו מדברים על פריפריאלי 1 עד 4

דני קורן:  שי קורן, מרשות ההשקעות

דני קורן:  אני אומר, בצפון אנחנו מדברים פריפריאלי 1 עד 4, שהוא זכאי למענק נוסף של עוד 10%

דני קורן:  וגם זה, המענק הזה, בהתאם לפרמטרים של ריחוק גיאוגרפי

דני קורן:  כלומר, קריית שמונה מקבלת את המקסימום, לעומת יקנעם שלא מקבלת בכלל את ה-10% הנוספים

דני קורן:  בדרום מקו רהט, בית קמה דרומה מקבלים, יכולים לקבל עד 30%

אמנון מרחב: וכמו שהשר אמר, אנחנו נביא בשבוע הבא, המשרד יביא הצעה מאוד רחבה לשינוי מסלולים ותיעדופים נוספים במסגרת רשות ההשקעות

דוד ביטן: יפה מאוד

דוד ביטן:  זה ל-2024

גל ברנס: רק יו"ר הוועדה, לחדד את הנתונים, כי זה חשוב, בסדר? כי דיברו פה כל הזמן על קיצוץ, קיצוץ

גל ברנס:  ההשקעות במפעלים קיבלו 300 מיליון בבסיס שלא קוצץ

גל ברנס:  אזורי תעשייה 175 מיליון

אמנון מרחב: כמה קיבלו ב-2022?     

גל ברנס: אותו דבר

אמנון מרחב: לא, נתת שם הרבה יותר

שלום דנינו: סליחה, מה זה ה-300 מיליון? על מה?     

דוד ביטן: לא, תן לו לדבר

גל ברנס: כל הדיבור שנטען על השקעות במפעלים בפריפריה, ניתן 300 מיליון, אזורי תעשייה 175 מיליון לא קוצץ

גל ברנס:  הסוכנות לעסקים, 100 מיליון, לא קוצץ

דוד ביטן: זה בבסיס התקציב

גל ברנס: תעסוקה כאלה ואחרות 120 מיליון לא קוצץ

גל ברנס:  סיוע ליצואנים 120 מיליון לא קוצץ

גל ברנס:  מה לא ניתן, אפילו לא קוצץ, פשוט לא ניתן, כי עוד לא קיבלנו שימושים, 177 מיליון שלא קיבלנו להם ייעוד

גל ברנס:  כל התקציבים האלה בבסיס התקציב לא עוכבו לרגע ולא קוצצו

דוד ביטן: רבותיי

ניר ברקת: מדבר עם עצמו

דוד ביטן: רגע

דוד ביטן:  לא, יש מחלוקת על הסכומים

ניר ברקת: לא, הם מדברים עם עצמם, הם לא מדברים

דוד ביטן: בוא, בוא

אמנון מרחב: אגב, שר האוצר בעצמו בישיבת הממשלה אמר שקיצצתם, כי אלה הרשאות ואתם לא נותנים הרשאות השנה

אמנון מרחב:  אז מתי אתם אומרים את האמת? כששר האוצר מדבר או - - -

אמנון מרחב:  בישיבת הממשלה שר האוצר אמר שהקיצוץ במשרד הכלכלה הוא בהרשאות

אמנון מרחב:  הוא אמר את זה בקולו, זה בסטנוגרמה

דוד ביטן: רבותיי, רבותיי, בואו

דוד ביטן:  קודם כל, אנחנו חושבים שלא צריך לקצץ בהשקעות, כי זה חשוב לצמיחה אחר כך

דוד ביטן:  גם זה צריך לדאוג, ואתם יודעים את זה

דוד ביטן:  חלק מהעבודה של כולנו

דוד ביטן:  זה דבר ראשון

דוד ביטן:  דבר שני, אני רואה שיש פה מחלוקת על הסכומים וגם מדובר פה בעצם על לא דבר שמשלמים היום, מחר בבוקר, אלא ב-2024, זה הרשאות

דוד ביטן:  אתם אמרתם לי בשיחה אחרת שאז זה יחייב אתכם לשים את זה בתקציב

דוד ביטן:  אז יחייב אתכם, מה לעשות? קיצצתם כרגע כספים שהגיעו למשרד

דוד ביטן:  אני לא מדבר עכשיו על הוויכוח על הסכום

דוד ביטן:  200 מיליון, 400 מיליון, 600 מיליון

דוד ביטן:  אני לא צריך להיות זה שמברר מה הסכום

דוד ביטן:  אבל מה שתקבעו, שייכנס לתקציב 2024, אין שום בעיה עם זה

דוד ביטן:  כי זה הכול הרשאות

דוד ביטן:  תאפשרו לו לתת הרשאות וזה ייכנס לתקציב אחר כך

דוד ביטן:       אז מה שאני מציע דבר כזה: זה צריך ללכת לפשרה בין משרד האוצר למשרד הכלכלה

דוד ביטן:  כל הוויכוח הזה הוא לא ראוי, לאור העובדה שצריכים את ההשקעות האלה

דוד ביטן:  אז מה שאני מבקש ביום ראשון לזמן ישיבה נוספת

דוד ביטן:  תקציב מעבירים היום קריאה ראשונה, לא מעבירים קריאה שנייה ושלישית

דוד ביטן:  מה שלא תסגרו זה ועדת כספים תתקן, אין בעיה

דוד ביטן:  וגם לא צריכים לתקן את 2023, כי מה קורה פה? אתה צריך לתת הרשאות ל-2024

דוד ביטן:  יאשרו לך נגיד את ההרשאות, נגיד 600 מיליון הרשאות

דוד ביטן:  הם יתנו לך התחייבות שזה ייכנס ב-2024 ואז לא צריך

שלום דנינו: אם זה בינואר, ניר, זה סביר לגמרי

דוד ביטן: לא משנה

דוד ביטן:  רגע, אני לא רוצה עכשיו

ניר ברקת: אבל חלק מהכסף יוצא השנה

ד"ר רון תומר: מה שחשוב שהמפעלים שהגישו בקשות יקבלו את האישור עכשיו וישקיעו עכשיו

ד"ר רון תומר:  זה לא אכפת לי מהמנגנון

דוד ביטן: אני בינתיים לא רואה איך מפעלים שהיום נמצאים בהפסדים מאוד גדולים במסגרת המלחמה יכולים פתאום לתת matching בינואר

ד"ר רון תומר: כי הם מבינים שהם צריכים לדאוג לעתיד

דוד ביטן: לא, לא

דוד ביטן:  אם יש להם כסף לתת את ה-matching אז כנראה אין להם בעיה עם הוצאות

ד"ר רון תומר: דרך אגב, רוב המפעלים לא ביקשו סיוע

ד"ר רון תומר:  כבוד יושב-הראש, רוב המפעלים לא ביקשו סיוע

דוד ביטן: אבל אני בסיכום, אז בשביל מה?      

ד"ר רון תומר: אנחנו באים לצמוח

דוד ביטן: בסדר

דוד ביטן:  אני אומר דבר כזה: אתם ביום ראשון, המשך

דוד ביטן:  עד אז, בטט, המנכ"ל, עד אז תשבו ביניכם, תנסו לגמור איזה שהיא פשרה, גם לגבי הסכום וגם לגבי איך אתם מבצעים את זה

דוד ביטן:  כדי שנסיים את הוויכוח בין משרד הכלכלה לאוצר

דוד ביטן:  לא מתאים הוויכוח, כי שני הצדדים יש להם עניין בצמיחה לאחר המלחמה

דוד ביטן:  אוקיי? זה מקובל על כולם?      

שלום דנינו: כן

שלום דנינו:  כי אם זה תלוי צמיחה

דוד ביטן: רק תלוי צמיחה

דוד ביטן:  מה אנחנו נותנים עכשיו מתנות?     

שלום דנינו: כן

שלום דנינו:  לא, זה מה שאני אומר

רועי כהן: דוד, אני איתך

דוד ביטן: עוד משהו?     

ד"ר רון תומר: תודה רבה

ד"ר רון תומר:  ואני רק מקווה שזה באמת יקרה

דוד ביטן: מתי אנחנו נעשה את הישיבה? לא ב-9:00 בבוקר

ניר ברקת: מתי שתרצה

דוד ביטן: יום ראשון, 14:00 בסדר?      

ניר ברקת: ישיבת ממשלה

דוד ביטן: 13:00

ניר ברקת: תודה רבה דוד, תודה רבה לכולם